Market Beat: Άγνωστο το φινάλε μιας εβδομάδας αφομοίωσης του πρόσφατου άλματος | naftemporiki.gr\nMarket Beat: Άγνωστο το φινάλε μιας εβδομάδας αφομοίωσης του πρόσφατου άλματος\nΓια την ώρα, κανένας από τους εγχώριους παράγοντες δεν δηλώνει ανήσυχος από την εξέλιξη των συναλλαγών, αυτή τη βδομάδα. Θεωρούν, πως είναι όλες οι συνεδριάσεις κατάλληλες για την αφομοίωση των νεότερων υψηλών, που έφερε το εκλογικό αποτέλεσμα της αναμέτρησης για το ευρωκοινοβούλιο. Η στήλη υπογραμμίζει πως στο βάθος του κήπου υπολογίζουν όλοι πως θα διεξαχθεί… πάρτι, μόλις αρχίσουν οι δημοσκοπήσεις για τις βουλευτικές της 7ης Ιουλίου.\nΗ ανεξαρτησία της αγοράς έναντι του διεθνούς κλίματος δεν μπορεί να αμφισβητηθεί. Ωστόσο τελευταία αρχίζει να αδυνατίζει το πνεύμα ανεξαρτησίας και να μετρά στη διαμόρφωση της τάσης στην Αθήνα το διεθνές κλίμα. Στο τέλος της τρέχουσας εβδομάδας υπάρχουν ενδιαφέρουσες εξελίξεις για τους αγοραίους παγκόσμια.\nΗ ΕΚΤ χθες απογοήτευσε για τη δειλία της να αναγνωρίσει το πραγματικό πρόβλημα της οικονομίας της ευρωζώνης και αρκετοί θεώρησαν πως θα μείνει πίσω από τις εξελίξεις. Τα συμβόλαια μελλοντικής εκπλήρωσης επί των χρηματαγορών τιμολογούν σήμερα με πιθανότητα 45%, μια μείωση στο επιτόκιο της ζώνης ευρώ κατά 10 μονάδες βάσης μέχρι το τέλος του έτους έναντι 75% πριν από τη ανακοίνωση της ΕΚΤ. Σήμερα η συνολική εικόνα των αμοιβών στην αγορά εργασίας των ΗΠΑ αναμένεται με μεγάλη αγωνία.\nΟι προβλέψεις της αγοράς είναι ότι οι θέσεις εργασίας θα αυξηθούν σταθερά κατά 185.000 τον Μάιο και η ανεργία θα παραμείνει σε χαμηλά επίπεδα 3,6%, αν και υπήρχαν πολλές αμφιβολίες μετά τα πολύ απογοητευτικά στοιχεία για προσλήψεις του ιδιωτικού τομέα που δημοσιεύθηκαν νωρίτερα στην εβδομάδα.\nΠαραδόξως, μια αδυναμία στην αγορά εργασίας θα μπορούσε να αποδειχθεί θετικός παράγοντας για τις μετοχές, καθώς θα ενίσχυε την υπόθεση για μια πρόωρη μείωση των επιτοκίων από την Federal Reserve. Οι αγορές έχουν ενσωματώσει πλήρως μια περικοπή μέχρι τον Σεπτέμβριο, και δύο ακόμη έως τα μέσα του 2020.\nΕδώ, η βιαστική προεξόφληση μιας αλλαγής στη διακυβέρνηση της χώρας από ενθουσιώδεις επενδυτές έφερε, στην τρέχουσα εβδομάδα, μια προσγείωση των προσδοκιών και μια διόρθωση μικρών διαστάσεων στη συνέχεια. Η ανεξαρτησία των επενδυτικών κριτηρίων για την Αθηναϊκή Αγορά και η επιλεκτικότητα στις πιέσεις και στη ζήτηση, αποκαλύπτει την ανάγκη να επιστρέψουν στις συναλλαγές οι κινήσεις με βάση τη στατιστική προϊστορία.\nΣτο ΧΑ οι εγχώριοι αναλυτές όταν αναφερόντουσαν στα τεχνικά χαρακτηριστικά του Τραπεζικού δείκτη, υπογράμμιζαν την ύπαρξη οροφής στη ζώνη μεταξύ 760 -770 μονάδων. Σχηματίστηκε από τις συναλλαγές της τελευταίας εβδομάδας του Αυγούστου πέρυσι. Αυτήν οι αγοραίοι στα πλαίσια του ενθουσιασμού από το εκλογικό αποτέλεσμα του Μαΐου την αγνόησαν προσωρινά, οδηγώντας τον τραπεζικό δείκτη ως τις 799,51 στις 3 Ιουνίου. Η επόμενη πραγματική αντίσταση ήταν στις 855 μονάδες χονδρικά, αλλά το φρένο στις 800 ήρθε στην πρώτη σύνοδο της εβδομάδας, με κλείσιμο στις 726. Τα αναφέρουμε αυτά για να εξηγήσουμε το γιατί χθες, το ανώτερο για τον δείκτη ήταν οι 759,39 μονάδες. Δηλαδή το κάτω όριο της ζώνης αντίστασης που διαμορφώθηκε τις μέρες της καθόδου του λόγω ανασφάλειας των παλαιών μετόχων από το ενδεχόμενο μιας πιθανής «αναγκαίας» ΑΜΚ.\nΕπιμείναμε στις Τράπεζες, εκτιμώντας πως ο ΓΔ υστερούσε σε επίδοση και όγκους συναλλαγών έναντι των υπολοίπων βασικών δεικτών στην ΕΕ γιατί οι Τράπεζες θα είναι δέσμιες της στατιστικής τους προϊστορίας. Φυσικά αυτά θα ισχύουν όσο δεν υπάρχουν σημαντικές εξελίξεις που αφορούν στα θεμελιώδη μεγέθη τους.\nΑλλά χθες ήταν αυτός ο κλάδος που προκάλεσε με την κατακόρυφη πτώση του, μετά τις 15:15 κατά την ελεύθερη διαπραγμάτευση, τις απώλειες σε ΓΔ και 25άρη. Οι πιέσεις δυνάμωσαν και γενικεύθηκαν στο τελευταίο δίωρο που ο μέσος όρος από τις 824 -825 μονάδες υποχώρησε ως τις 813,5, για να καταλήξει στις 815,96 πριν τις δημοπρασίες. Μια προσέγγιση απέδιδε την καθοδική δυναμική στις ευρωπαϊκές τράπεζες, στην τοποθέτηση του Μάριο Ντράγκι που δήλωσε ότι τα χαμηλά επιτόκια θα διατηρηθούν ως το πρώτο εξάμηνο του 2020. Κατάσταση που ψαλιδίζει την κερδοφορία των τραπεζών.\nΑνοδικά κινήθηκε η Wall Street αν και ο Ντόναλντ Τραμπ απείλησε εκ νέου το Πεκίνο για επιπλέον δασμούς σε κινεζικά προϊόντα αξίας 300 δις δολαρίων. «Πιστεύω ότι η Κίνα θέλει να κλείσει μία συμφωνία και νομίζω ότι και το Μεξικό θέλει πάρα πολύ μία συμφωνία», είπε από το αεροδρόμιο Σάνον στην Ιρλανδία.\nΣτη Wall Street, o ενισχύθηκε 0,71% ή 181 μονάδες στις 25.720,66 ο S&P σημείωσε άνοδο 0,61% στις 2.843,49 μονάδες και ο Nasdaq κινήθηκε υψηλότερα 0,53% στις 7.515,55 μονάδες.\nΣτον δείκτη Dow Jones, τη μεγαλύτερη άνοδο κατέγραψαν οι μετοχές των Chevron (+2,8%) και Exxon Mobil (+2%) ενώ τη μεγαλύτερη πτώση σημείωσαν οι τίτλοι των Travelers (-0,6%) και Nike (-0,4%).\nΠαράλληλα, συρρικνώθηκε το εμπορικό έλλειμμα των Ηνωμένων Πολιτειών, τον Απρίλιο, καθώς οι εισαγωγές προϊόντων υποχώρησαν στο πιο χαμηλό σημείο των τελευταίων 15 μηνών, αντισταθμίζοντας την πτώση των εξαγωγών. Ενώ ο αριθμός των Αμερικανών που υπέβαλε αίτηση για επιδόματα ανεργίας παρέμεινε αμετάβλητος την τελευταία εβδομάδα.\nΣτην αγορά συναλλάγματος, το δολάριο σημείωσε πτώση 0,6% σε σχέση με το ευρώ στο 1,1280 δολάρια από 1,1220 την προηγούμενη μέρα. Στην αγορά ομολόγων, η απόδοση του αμερικανικού 10ετούς υποχώρησε κατά μία μονάδα βάσης στο 2,12%.\nΣτους ρυθμούς της Ευρωπαϊκής Κεντρικής Τράπεζας κινήθηκαν τα ευρωπαϊκά χρηματιστήρια, με την ΕΚΤ να καθυστερεί τουλάχιστον έως τα μέσα του 2020 μια πρώτη αύξηση επιτοκίων, ανακοινώνοντας παράλληλα τους όρους για τη νέα δημοπρασίας φθηνής χρηματοδότησης, πληρώνοντας τις τράπεζες για να χορηγούν δάνεια σε επιχειρήσεις και νοικοκυριά.\nΣτη Φρανκφούρτη, οι ανησυχίες για το παγκόσμιο εμπόριο επισκίασαν τον DAX, που έκλεισε με πτώση 0,23%. Άνοδος 0,55% για τον FTSE 100 στο Χρηματιστήριο το Λονδίνου, με τον δείκτη να βρίσκει στήριγμα στις πιέσεις που δέχεται η στερλίνα. Απώλειες για τον CAC 40 του Παρισιού, ενώ ο FTSE MIB στο Χρηματιστήριο του Μιλάνου κατάφερε να ανακάμψει 0,11%, μετά το κλίμα συσπείρωσης μεταξύ των κομμάτων στον κυβερνητικό συνασπισμό της Ιταλίας, μπροστά στις απειλές των Βρυξελλών για την έναρξη πειθαρχικής διαδικασίας εναντίον της Ρώμης, λόγω του υψηλού χρέους.\nΠιέσεις δέχθηκε ο κλάδος των τραπεζών, με τον τραπεζικό δείκτη της Ευρωζώνης να κλείνει με απώλειες πάνω από 1%, καθώς οι όροι για τον τρίτο γύρο των TLTROs από την ΕΚΤ ήταν λιγότερο γενναιόδωροι από ότι περίμεναν οι αγορές.\nΠτώση λόγω πιέσεων μετά την ανακοίνωση της πολιτικής της ΕΚΤ\nΣτην προτελευταία συνεδρίαση της εβδομάδας, οι θεσμικοί κίνησαν τις τιμές των βασικών δεικτών πάνω και κάτω από το κλείσιμο της προηγούμενης για πολύ μεγάλο χρονικό διάστημα. Η δυναμική αυτή είχε σαν αποτέλεσμα την εμφάνιση γρήγορα ενός τοπικού ελάχιστου μέρας στις 10:47 που ήταν στις 819,75 μονάδες και στις 11:23 σημειώθηκε το ανώτερο μέρας στις 829,22 από τις 822,68 την προηγούμενη. Μια καταιγίδα πωλήσεων από τις 15:15, μετά την απόφαση της ΕΚΤ παρέσυρε τις τιμές χαμηλότερα. Αφού δεν διευκολύνει στη διεύρυνση των περιθωρίων κέρδους των τραπεζικών ιδρυμάτων, καθώς δεσμεύτηκαν πως τα χαμηλά επιτόκια θα μείνουν ως τον Μάρτη του 2021. Αντί του χθεσινού ανοδικού φινάλε είχαμε το αντίθετο και η αναζήτηση πυθμένα έφερε κατώτερο μέρας στις 813,52 από 808,93 μονάδες που ήρθε στις 16:37. Αμέσως μετά ξεκίνησε μια αντίδραση και η πλάγια η κίνηση των τιμών ως τις 17:00 τον έφερε στις 815,96 και από μια μικρή ώθηση στις δημοπρασίες διαμορφώθηκε μια σχετικά μικρή πτώση.\nΈγινε σαφές από την κίνηση του πρώτου μέρους, πως η σύνοδος θα έμοιαζε με την προηγούμενη. Επειδή πάλι φάνηκε αδύνατο να οριστεί πλάγια κίνηση, εκτός του διαστήματος από τις 14:24 ως τις 15:24 που ο ΓΔ κινήθηκε ανάμεσα στις 824 και 825 μονάδες, με αποτέλεσμα την κατακόρυφη πτώση στο μισό από το δεύτερο μέρος, χωρίς στάσεις, που αναφέραμε πιο πάνω.\nΤο μικρό και σταθερό ποσοστό της ανόδου στα χρηματιστήρια στην υπόλοιπη Ευρώπη (που πέρασαν στο αρνητικό πεδίο μετά την εμφάνιση του πρόεδρου της ΕΚΤ), με τις αγορές των ΗΠΑ με άνοδο, βοήθησε την πτώση. Γιατί προφανώς και εδώ ο ΓΔ κινήθηκε κάτω από το κλίμα για την ευρωζώνη, με το κλίμα στην αγορά της Αθήνας να είναι σαφώς πτωτικό, σε συντονισμό με την κάμψη του επενδυτικού φρονήματος στη διεθνή ατμόσφαιρα για πρώτη μέρα από «ευρωπαϊκά αίτια».\nΣτο δεύτερο μέρος που οδηγεί στις δημοπρασίες, κυριάρχησε η υπεροχή της προσφοράς απέναντι στη ζήτηση και δεν αμφισβητήθηκε η κυριαρχία της στα 2/3 των blue chip. Στις δημοπρασίες, με ενίσχυση της ζήτησης έναντι της προσφοράς, τον έκλεισαν 4,45 μονάδες χαμηλότερα από το προηγούμενο κλείσιμο.\nΤη σύνοδο σφράγισε ισοδύναμο, σε σχέση με την προηγούμενη μέρα συναλλακτικό ενδιαφέρον, με συναλλαγές σε πακέτα αξίας 1,319 εκατ. ευρώ (για ΜΠΕΛΑ και ΕΥΡΩΒ). Η δε εμφάνιση κερδών σε 1 από τα 4 Τραπεζικά blue chip, δεν είχε σίγουρα σχέση με την δυναμική στα ελληνικά ομόλογα αναφοράς, που εμφάνισαν μεγαλύτερη διακύμανση της απόδοσης (9 από 6 μονάδες) και με μεταβολή 4 μονάδες βάσης, η απόδοση από το 2,96% κατέληξε στο 2,92%.\nΤο κλείσιμο του ΓΔ στις 816,95 μονάδες, ήταν 3,43 μονάδες πάνω από το ελάχιστο του και 12,27 κάτω από το ανώτερο της ημερήσιας διακύμανσής του. Ήταν σύνοδος με μεγαλύτερο (15,70 από 13,75 μονάδες) εύρος διακύμανσης και το αποτέλεσμα της ήταν πτωτικό για την κεφαλαιοποίηση του ΧΑ, που κατέληξε στα 56,062 από 56,299 δις ευρώ.\nΕπηρέασαν μεικτά οι μεταβολές για τις Τράπεζες (-1,01% από +2,64%), αφού οι επενδυτές έκλεισαν την ΑΛΦΑ στο -3,26% από +2,78%, την ΕΤΕ στο -0,22% από +4,08%, ΕΥΡΩΒ +1,37% από +1,39% και την ΠΕΙΡ στο -1,90% από +3,40%. Οι μετοχές του FTSEM αντιμετωπίστηκαν πολύ χειρότερα από τα blue chip με μεταβολή -3,43% από +2,69%.\nΗ στατιστική εικόνα των blue chip επιδεινώθηκε ελαφρά, όπως προκύπτει από το πλήθος των ανοδικών (8 από 11) blue chip έναντι των καθοδικών (12 από 11) και πέντε ΛΑΜΔΑ, ΑΔΜΗΕ, ΑΡΑΙΓ, ΕΛΠΕ και ΤΙΤΚ στα αμετάβλητα. Στο ΧΑ ο ΓΔ οδηγήθηκε χαμηλότερα -0,54% και έφθασε στις 816,95 από 821,40 μονάδες και ο 25άρης έκλεισε στις 2093,86 από 2102,52 με μεταβολή -0,41%. Οι δημοπρασίες άλλαξαν ελαφρά την τιμή για τον ΓΔ και τον 25άρη, με το κλείσιμο κοντά στο κατώτερο της ημερήσιας διακύμανσής τους.\nΓια να συμβούν τα παραπάνω ο τζίρος διαμορφώθηκε στα 60,068 από 59,566 εκατ. ευρώ και οι συναλλαγές με πακέτα είχαν αξία 1,319 από 1,544 εκατ. ευρώ. Στις μετοχές του 25άρη, χωρίς να ληφθούν υπόψη τα πακέτα, κατευθύνθηκαν 51,016 από 53,603 εκατ. ευρώ και στου FTSEM 2,998 από 2,629 εκατ. ευρώ. Το πλήθος των ανοδικών ανήλθε σε 48 από 62, των καθοδικών 54 από 38 και 31 από 30 ήταν οι σταθερές.\nΞεθάρρεψαν οι traders στα ΣΜΕ του 25άρη, «μαζεύτηκαν» στα options του\nΣτην προτελευταία σύνοδο της εβδομάδας, οι επενδυτές προκάλεσαν πτώση στον FTSE25. Το άνοιγμα αντιστοιχούσε σε ανοδικό χάσμα 0,19 μονάδων και στις 11:23, ορίστηκε το μέγιστο μέρας στις 2119,93. Το ελάχιστο στις 2084,79 μονάδες την Τέταρτη εμφανίστηκε στις 16:39. Στις 17:00 οδηγήθηκε 2091,09 και το κλείσιμο στις 2093,86 από 2102,52 μονάδες αντιστοιχεί σε απώλειες -0,41%, του 25άρη. Ο τζίρος περιορίστηκε στα 16,866 εκατ. ευρώ.\nΣτα ΣΜΕ του 25άρη για τη σειρά Ιουνίου, διαμορφώθηκε όγκος 1031 ΣΜΕ με ανώτερο τις 2124,75 μονάδες, κατώτερο τις 2090,25 και τελευταίες πράξεις στις 2101,50 μονάδες. Διακινήθηκαν επίσης 164 συμβόλαια λήξης Ιουλίου με ανώτερο τις 2068,25 μονάδες και κατώτερο τις 2032,50, με τελευταίες πράξεις στις 2032,50. Οι ανοικτές θέσεις για τη σειρά Ιουνίου έγιναν 9047 από 8841 ΣΜΕ και 2032 από 1439 της επόμενης.\nΣτα calls λήξης Ιουνίου ο όγκος ήταν 60 συμβόλαια για τιμές εξάσκησης στις 1950 και 2150 μονάδες. Για την επόμενη σειρά διακινήθηκαν 93 συμβόλαια για τιμές εξάσκησης από τις 2050 ως τις 2150 μονάδες. Στα δικαιώματα πώλησης λήξης Ιουνίου ο όγκος ήταν 20 συμβόλαια για τιμή εξάσκησης στις 2100 μονάδες. Για την σειρά Ιουλίου διακινήθηκαν 21 συμβόλαια για τιμή εξάσκησης στις 2050 μονάδες.\nΗ Leon Depolas Sec χθες το πρωί επεσήμαινε: Ο ΓΔ χωνεύει τα τρέχοντα επίπεδα και παρόλο που η μεταβλητότητα δεν θα λείψει από την Αγορά το επόμενο χρονικό διάστημα, η διαφαινόμενη αλλαγή του πολιτικού σκηνικού δημιουργεί τις προϋποθέσεις για υψηλότερες αποτιμήσεις. Σημειώνουμε ότι η περιοχή των 780 - 800 μονάδων ορίζεται ως ένα κρίσιμο επίπεδο στήριξης στην παρούσα φάση. Υποστηρικτικά φαίνεται ότι λειτουργούν και τα αποτελέσματα α΄ τριμήνου που ανακοινώνονται.\nΗ συνήθως ακριβής στην πρόβλεψη Beta Sec ανέφερε: Το momentum είναι πιθανό να μειωθεί, αναμένεται συσσώρευση και επιλεκτικό αγοραστικό ενδιαφέρον.\nΗ Ελληνοαμερικανική ΑΧΕΠΕΥ τόνιζε: Ο ΓΔ συνεχίζει να κινείται στο ανοδικό κανάλι που έχει σχηματίσει από τις αρχές του έτους. Οι ταλαντωτές βρίσκονται σε φάση διόρθωσης, οπότε αναμένεται μια συσσώρευση σε αυτά τα επίπεδα. Πρώτη αντίσταση οι 837 μονάδες και στήριξη, στις 780.\nΗ σημερινή πτωτική συνεδρίαση, αποτελεί το μεταβατικό στάδιο για να αφομοιώσει η Αγορά τα νέα επίπεδα τιμών, δεικτών και επιμέρους μετοχών.\nΤο θετικό momentum των τελευταίων ημερών, λόγω των πολιτικών εξελίξεων, αρχίζει να θολώνει, κυρίως λόγω των αποκλίσεων στην αναπτυξιακή πορεία της Χώρας, αλλά και των αρνητικών επισημάνσεων από τους Θεσμούς, για την επίπτωση των πρόσφατων παροχών στην μεσοπρόθεσμη εικόνα της Ελληνικής Οικονομίας.\nΟι πρόσφατες ανησυχίες στο διεθνές οικονομικό & γεωπολιτικό περιβάλλον, & οι συνεχείς προειδοποιήσεις Draghi (κυρίως προς την Ιταλία), δεν φοβίζουν αρκετά .Η τεχνική αντίδραση των Ξένων Αγορών, έδωσε και στην Ελληνική Αγορά τις απαραίτητες ανάσες, αν και διαφοροποιείται έντονα το τελευταίο διάστημα.\nΗ Ελληνική ομολογιακή Αγορά συνεχίζει να ωφελείται άμεσα με αποκλιμάκωση των επιτοκίων σε όλη την καμπύλη, με την 10ετη έκδοση να κινείται πέριξ του 2,90% (κάτω από το πολύ σημαντικό τεχνικό επίπεδο του 3,00%).\nΟ Τραπεζικός κλάδος συνεχίζει να συγκεντρώνει το σημαντικότερο κομμάτι από την συνολική αξία συναλλαγών. Οι τεχνικές στηρίξεις εντοπίζονται για την ΕΤΕ στο εύρος (2,20-2,15), την ΕΥΡΩΒ στο (0,7850-0,7700), για την ΑΛΦΑ στο (1,55 -1,52 ) & την ΠΕΙΡ στο (2,55 - 2,47). Διατήρηση των ανωτέρω στηρίξεων, δημιουργεί θετικές συνθήκες για προσέγγιση υψηλότερων στόχων αλλά προσοχή…\nΟ Γενικός Δείκτης, με κοντινή στήριξη τις 810 μονάδες, οριοθετεί τα επόμενα σημεία αντίστασης στις 840, 862 & 890 μονάδες. Αντίστοιχα έγκυρη καθοδική διάσπαση των 790 μονάδων, οριοθετεί τα επόμενα επίπεδα στηρίξεων στις 772, 765, 740 & 715 μονάδες.\nΓια τον FTSE25 η κοντινή στήριξή του οριοθετείται στις 2075 μονάδες, με τις επόμενες αντιστάσεις να εντοπίζονται στις 2140, 2158 & 2200 μονάδες. Επόμενες στηρίξεις εντοπίζονται στις 2050, 2025, 1970 & 1900 μονάδες.\nΙδιαίτερη μνεία θα πρέπει να γίνει στην αυξημένη κινητικότητα μετοχών μικρής κεφαλαιοποίησης, που διασπούν σημαντικά μακροχρόνια τεχνικά επίπεδά τους με αυξημένους όγκους, προϊδεάζοντας για υψηλότερα επίπεδα τιμών.\nΣυμπερασματικά συνεχίζουμε να παραμένουμε, μεσοπρόθεσμα, συγκρατημένα αισιόδοξοι για την Ελλάδα, ακολουθώντας το ανοδικό momentum που έχει διαμορφωθεί, παρά τα “σύννεφα” που αρχίζουν να σχηματίζονται στον επενδυτικό ορίζοντα.\nΘεωρούμε ότι μέχρι την ολοκλήρωση της εκλογικής διαδικασίας, παρά την αύξηση της μεταβλητότητας (volatility), οι πιθανότητες είναι αυξημένες υπέρ των αγοραστών.\nΕπειδή όμως τα κέρδη που έχουν δημιουργηθεί είναι σημαντικά πρέπει να τα προασπιζόμαστε, χρησιμοποιώντας στρατηγικές κυλιομένων “profit taken” σε συνεργασία με τους Οικονομικούς μας Συμβούλους, έχοντας υπόψη μας την πιθανότητα μιας τεχνικής διόρθωσης.\nΤο γεγονός δε ότι επανεμφανίζονται μετά από πολλά χρόνια εξαφανισμένοι Επενδυτές για να αγοράσουν επιτακτικά τώρα, πρέπει να μας δημιουργεί μια μικρή ανησυχία, αναμένοντας να δούμε πόσο ‘καλά & γρήγορα θα χωνέψει η Αγορά, τα νέα επίπεδά της.\nΟι αγορές της Ασίας κινήθηκαν ανοδικά σήμερα Παρασκευή 7/6, καθώς οι επενδυτές περίμεναν συγκεκριμένα σημάδια προόδου στην αμερικανομεξικανική εμπορική διαμάχη, ενώ παράλληλα υποστήριξε τη διάθεση για ρίσκο μια έκθεση για τις θέσεις εργασίας στις ΗΠΑ, η οποία θα μπορούσε να επηρεάσει την πορεία των επιτοκίων της Fed.\nΟ ευρύτερος δείκτης μετοχών της Asia-Pacific της MSCI εκτός της Ιαπωνίας αυξήθηκε αρχικά κατά 0,04% υψηλότερα και φάνηκε ότι θα ήταν ακόμα μια προσεκτική σύνοδος που θα έδινε μόλις +0,6% για την εβδομάδα αλλά αργότερα κέρδιζε +0,15% και μετά τις 9:00 δική μας ώρα ήταν στο +0,10% και πάνω από τις 501 μονάδες. Η αγορά της Σαγκάης είχε πτώση -1,17% αλλά του Χονγκ Κόνγκ κέρδιζε +0,26%.\nΟ Nikkei της Ιαπωνίας σταθεροποίησε την άνοδό του στο +0,61% με κίνηση μέσα στη μέρα μεταξύ +0,3% και +0,6%, αλλά ο KOSPI στη Νότια Κορέα που στο ξεκίνημα υποχώρησε 0,5% στις 7:45 κέρδιζε +0,33% και μετά τις 9:00 ήταν στο -0,09%. Τα συμβόλαια E-Mini για τον S & P 500 ήταν ως επί το πλείστον επίπεδα.\nΜεξικανοί και Αμερικανοί αξιωματούχοι είχαν ολοκληρώσει μια δεύτερη μέρα συνομιλιών για το εμπόριο και τη μετανάστευση την Πέμπτη, εν μέσω αναφορών πως ο Πρόεδρος Donald Trump ενδέχεται να καθυστερήσει την επιβολή των δασμών που αναμένονται τη Δευτέρα. Αυτό βοήθησε τον Dow να φτάσει την Πέμπτη 0,71%, ενώ ο S & P 500 κέρδισε 0,61% και ο Nasdaq 0,53%.\nΩστόσο, ο Λευκός Οίκος αργότερα ανακοίνωσε ότι οι δασμοί θα προχωρούσαν όπως είχε προγραμματιστεί, και υπήρχαν εκθέσεις που θα μπορούσαν να υποστηρίξουν μια εθνική έκτακτη ανάγκη για να αποφύγουν τις αντιρρήσεις της Γερουσίας.\nΗ αβεβαιότητα δεν επέτρεψε στους επενδυτές να προβούν σε υπερβολές, ιδίως γιατί περιμένουν αργότερα μέσα στη μέρα την έκθεση επί της μισθοδοσίας των Η.Π.Α που φάνηκε πως είναι μια άγνωστη ποσότητα.


Xiaomi: έκανε νέο ρεκόρ Guinness - άνοιξε 500 Mi Stores ταυτόχρονα!\nΧωρίς αμφιβολία, η Xiaomi είναι μία από τις πιο φιλόδοξες εταιρείες στον κόσμο της τεχνολογίας. Ο Κινέζος γίγαντας κατάφερε να κάνει ένα νέο παγκόσμιο ρεκόρ Guinness, καθώς άνοιξε ταυτόχρονα 500 νέα Mi Stores στην Ινδία! Η εκδήλωση έλαβε χώρα στις 29 Οκτωβρίου στις 12.00 το μεσημέρι και κάλυψε 14 πολιτείες της ομοσπονδίας.\nΤα καταστήματα Mi Stores έχουν σχεδιαστεί με φουτουριστικούς εσωτερικούς χώρους και μινιμαλιστικές πτυχές, επιτρέποντας σε δυνητικούς πελάτες να δοκιμάσουν και να αγοράσουν τα διάφορα προϊόντα της Xiaomi. Σύμφωνα με τα σχέδια επέκτασής της εταιρίας, σχεδιάζει να ανοίξει περισσότερα από 5.000 Mi Stores σε όλη την Ινδία μέχρι το τέλος του 2019!\nΕκτός από την Ινδία όπου η Xiaomi διατηρεί τα πρωτεία στην αγορά, η εταιρία αρχίζει και εμφανίζεται δειλά δειλά και στην Ευρώπη ανοίγοντας το πρώτο online νέο κατάστημα στην Ιταλία.\nTags: mi storexioami\nNext post Realme U1: θα ανακοινωθεί στις 28 Νοεμβρίου με MediaTek Helio P70\nPrevious post Moto Z4: αναμένεται «φορτωμένο» με το κορυφαίο Snapdragon 8150 SoC!\nHuawei: Επένδυση $ 800 εκατ. στη κατασκευή εργοστασίου στη Βραζιλία


ΕΠΙΛΑΡΧΙΑ: Αποκαλύψεις Ρακιντζή: Ακόμη και σήμερα λειτουργούν δημόσιοι οργανισμοί «φαντάσματα»!\nΑποκαλύψεις Ρακιντζή: Ακόμη και σήμερα λειτουργούν δημόσιοι οργανισμοί «φαντάσματα»!\nΚαταπέλτης είναι ο πρώην Γενικός Επιθεωρητής Δημόσιας Διοίκησης, Λέανδρος Ρακιντζής για τον τρόπο που συντηρείται η κακοδαιμονία του ελληνικού δημοσίου και για τις προσλήψεις των «δικών μας παιδιών»!\nΚατά τη διάρκεια συνέντευξής του στη Ναυτεμπορική, ο Λέανδρος Ρακιντής υποστηρίζει ότι αν ζητούσε την ανανέωση της θητείας του, θα του την έδιναν αμέσως. Όμως, δεν το έπραξε διότι «θα υπέγραφα γραμμάτιο»…\nΓια το επίμαχο θέμα των προσλήψεων συγγενών στελεχών της κυβέρνησης ΣΥΡΙΖΑ ο πρώην Γενικός Επιθεωρητής Δημόσιας Διοίκησης, αποκαλύπτει: «Αυτό συμβαίνει με κάθε κυβέρνηση. Υπάρχουν 15.000 ειδικές θέσεις τις οποίες συμπληρώνει η εκάστοτε κυβέρνηση. Το ζήτημα είναι αν αυτοί που διορίζονται έχουν τα προσόντα. Έχουν τα προσόντα; Θα επιλέξουν τον γνωστό. Όταν όμως διορίζουν κάποιον χωρίς να διαθέτει τα προσόντα, ε, αυτό δεν επιτρέπεται».\nΣε ότι αφορά στις δημόσιες υπηρεσίες «φαντάσματα», περιγράφει:\n«Υπάρχουν και δεν τις ξέρουμε καν. Έγινε εφικτό κάποια στιγμή να απογραφούν οι δημόσιοι υπάλληλοι. Νωρίτερα, μόνο χοντρικά γνωρίζαμε πόσους είχαμε. Με την ενιαία αρχή πληρωμής ξέρουμε πόσοι δημόσιοι υπάλληλοι υπάρχουν. Αλλά υπάρχουν κάποια “φαντάσματα”, κάποια νομικά πρόσωπα, τα οποία δεν μετέβησαν στη δημόσια αρχή πληρωμής και συνεχίζουν να πληρώνονται από ιδίους πόρους ή από χορηγίες και επιχορηγήσεις, ακριβώς για να μην απογραφούν. Ο Πάγκαλος, όταν ήταν αντιπρόεδρος, είχε προσπαθήσει να καταργήσει 350 οργανισμούς. Τελικά δεν κατήργησε κανέναν».\nRead more: http://www.newsbomb.gr/oikonomia/news/story/668485/apokalypseis-rakintzi-akomi-kai-simera-leitoyrgoyn-dimosioi-organismoi-fantasmata#ixzz3zfDe26Uz\nΑναρτήθηκε από ΙΛΑΡΧΟΣ στις 2/10/2016 04:00:00 μ.μ.


Φωκάς Ευαγγελινός: Έτσι θα εμφανιστεί η Αμάντα στη σκηνή της Eurovision | NewsNowgr.com\nΦωκάς Ευαγγελινός: Έτσι θα εμφανιστεί η Αμάντα στη σκηνή της Eurovision\nΣτον καναπέ του Στούντιο 4 κάθισε ο Φωκάς Ευαγγελινός, ο οποίος και φέτος θα επιμεληθεί τη σκηνική παρουσία της συμμετοχής μας στην Eurovision. Ο επιτυχημένος χορογράφος αποκάλυψε το πως διαμορφωθεί σκηνικά το Die Together, το οποίο θα ερμηνεύσει η Αμάντα Γεωργιάδη.\n«Στη σκηνή θα είναι μόνη της, θα είναι λιτή παρουσίαση. Σαν αποτύπωμα σκηνικό έχω στο μυαλό μου τρεις λέξεις: την απουσία γιατί είναι χωρισμός, τη φθορά που έχει μια σχέση και τη στενοχώρια που φέρνει ένας χωρισμός. Νομίζω πως θα τα αποτυπώσω σωστά και θα είναι κάτι πολύ όμορφο και τρυφερό γιατί το κομμάτι είναι έτσι» είπε ο Φωκάς Ευαγγελινός.\n«Εύρημα δεν υπάρχει, υπάρχει μια εικαστική παρέμβαση. Το ρούχο θα είναι της Σήλιας Κριθαριώτη. Είναι πάρα πολύ όμορφο και δωρικό. Η αρχή είναι ότι μέσα από τα μάτια της Αμάντας βλέπουμε τα πάντα» συμπλήρωσε ο Φωκάς Ευαγγελινός.\nΔείτε τα νούμερα τηλεθέασης (18/54) στα πρωινά! (29/4/2022)


Άρης Λεμπεσόπουλος: «Αν δεν ήταν η γυναίκα μου, δεν ξέρω πώς θα τα έβγαζα οικονομικά, μπορεί να είχα εγκληματήσει» | Όλα Για Την Γυναίκα\nΑρχική Gossip Άρης Λεμπεσόπουλος: «Αν δεν ήταν η γυναίκα μου, δεν ξέρω πώς θα...\nΆρης Λεμπεσόπουλος: «Αν δεν ήταν η γυναίκα μου, δεν ξέρω πώς θα τα έβγαζα οικονομικά, μπορεί να είχα εγκληματήσει»\nΟ Άρης Λεμπεσόπουλος έδωσε συνέντευξη στον Κώστα Τσουρό και αναφέρθηκε μεταξύ άλλων στη νέα σειρά που πρωταγωνιστεί, στην «Αίθουσα του Θρόνου», στα δύσκολα επαγγελματικά χρόνια, αλλά και στην οικογένειά του.\n«Η “Σκοτεινή θάλασσα” έχει μια αισθητική που μου αρέσει.\nΌταν πρωτοσυναντηθήκαμε όλοι μαζί είπα ότι αυτή θα είναι μια ωραία σειρά, γιατί δεν υπήρχε το στοιχείο της έπαρσης. Φιλοδοξία μου είναι μια σειρά να αντέχει στο χρόνο», είπε αρχικά ο Άρης Λεμπεσόπουλος για τη σειρά και συνέχισε:\n«Αγαπώ την τηλεόραση από το 1997 που έπαιξα στην “Αίθουσα του θρόνου”. Ακόμη και σήμερα με σταματάνε στο δρόμο άνθρωποι που έβλεπαν τη σειρά και αυτό μου δημιουργεί μεγάλη χαρά.\nΈχω ωραίες αναμνήσεις από την “Αίθουσα του θρόνου”. Ο Αλέκος Αλεξανδράκης δε σου άφηνε περιθώρια να τον πλησιάσεις, άφηνε πάντα μια απόσταση. Ο Νίκος Ρίζος ήταν γυναικάς, όταν ερχόταν εξαφανίζονταν οι γυναίκες».\nΗ κρίση και η συμβολή της γυναίκας του\n«Κάποια στιγμή μετά την κρίση δεν υπήρχαν προτάσεις. Είμαστε χιλιάδες ηθοποιοί», τόνισε ο ηθοποιός, και πρόσθεσε: «Δεν ξέρω τι σημαίνει καταξιωμένος ηθοποιός, αυτά είναι υποκειμενικά.\nΤα χρόνια της κρίσης αν ήμουν μόνος μου όλα αυτά τα χρόνια δεν ξέρω πως θα τα έβγαζα οικονομικά, μπορεί να είχα εγκληματήσει, ευτυχώς η γυναίκα μου είχε ένα εισόδημα. Το να δουλεύεις 3 μήνες στο θέατρο δεν είναι δουλειά», συμπλήρωσε.\nΌσα είπε για την υποκριτική και τη διαδοχή από τον Δημήτρη Χορν\n«Είμαι χαρούμενος όταν παίζω σε ένα γεμάτο θέατρο, αλλά έπαιξα και στο θέατρο πριν 3 χρόνια με τρεις ανθρώπους και είπα “αυτοί σε τίμησαν”», συμπλήρωσε ο ηθοποιός.\nΑναφερόμενος στα δύσκολα επαγγελματικά χρόνια, τόνισε πως έπρεπε να κάνει εκπτώσεις για να ζήσει από αυτό το επάγγελμα.\n«Έκανα εκπτώσεις, γιατί έπρεπε να ζήσω από αυτό το επάγγελμα. Είναι το μόνο που θέλω να δηλώσω, είμαι αυθεντικός Άρης, είχα τη μαχητικότητα. Έπρεπε να επιβιώσω σε αυτό το επάγγελμα και να συνεχίσω να είμαι σε αυτή τη δουλειά», παραδέχτηκε.\nΤα παιδιά του και η σχέση με τον πατέρα του\n«Όταν ήρθαν τα παιδιά μου στη ζωή πρώτα αυτά σκεφτόμουν και αυτά επικαλούμαι στα δύσκολα. Είμαι ένας κανονικός μπαμπάς με ελαττώματα. Τα παιδιά μου είναι 12 ετών και τα έκανα μεγάλος», είπε μιλώντας για τα παιδιά του.\nΛίγο πριν το τέλος της συνέντευξης, ο Άρης Λεμπεσόπουλος αναφέρθηκε στον πατέρα του και πώς εκείνος αντέδρασε όταν του είπε ότι θέλει να γίνει ηθοποιός:\n«Ο πατέρας μου έπαθε σοκ όταν του είπα θα γίνω ηθοποιός, αλλά ερχόταν σε όλες τις πρεμιέρες μου και κρατούσε αρχείο. Δεν μου είπε ποτέ ότι και εκείνος ήθελε να γίνει ηθοποιός, ίσως και να έκανα κάτι που να ήθελε εκείνος».\nΠροηγούμενο άρθροΜιμή Ντενίση: «Αν ήµουν στην Αγγλία, µε όλα αυτά που κάνω θα ήµουν εκατοµµυριούχος, να είστε βέβαιος»\nΕπόμενο άρθροΤα πεθερικά μου έχουν αδυναμία στην πρώην γυναίκα του άντρα μου και μου το δείχνουν διαρκώς


Προγνωστικά Κόπα Άφρικα: Ταξίδι στη χώρα των Φαραώ - Agones Live Streaming\nΜια πολύ μεγάλη διοργάνωση επιστρέφει μετά από 2 χρόνια ως είθισται στα γήπεδα τα Αφρικής, εκεί όπου τα μεγαλύτερα ονόματα της ηπείρου θα συγκρουστούν για την Κούπα του πρωταθλητή.\nΤο Κύπελλο Εθνών Αφρικής (Κόπα Άφρικα) φέτος θα γίνει στην Αίγυπτο από 21 Ιουνίου μέχρι 19 Ιουλίου, ενώ να θυμίσουμε πως ο κάτοχος από την διοργάνωση πριν 2 χρόνια στα γήπεδα του Γκαμπόν είναι το Καμερούν.\nΣημαντικές διαφοροποιήσεις που γίνονται για πρώτη φορά στα χρονικά του θεσμού είναι η παρουσία 24 ομάδων, που αυξήθηκαν από τις 16, ενώ η διοργάνωση γίνεται καλοκαίρι, ενώ είχαμε συνηθίσει να βλέπουμε τα ματς Ιανουάριο-Φεβρουάριο.\nΠριν περάσουμε όμως στην ανάλυση των ομίλων, μην ξεχνάτε, ότι στο bet-on-arme.com, μπορείτε να βρείτε αναλυτικούς οδηγούς για όλες τις νόμιμες στοιχηματικές εταιρίες που δραστηριοποιούνται στη χώρα μας, όπως είναι η tipbet .Πάμε να δούμε τι ποντάρουμε:\n* Οι δυο πρώτοι από κάθε όμιλο περνούν στους «16», ενώ εκεί θα βρεθούν και 4 καλύτερες 3εςαπό τους 6 ομίλους.\n* Στα 4.5 εκατ. δολάρια είναι το έπαθλο του νικητή, 2.5 παίρνει ο δεύτερος, 2 ο τρίτος και από 800 χιλιάδες όσες φτάσουν στους «8».\n* Θα υπάρξει VAR στη διοργάνωση από τα προημιτελικά και μετά.\n* Σε έξι γήπεδα θα γίνουν όλα τα ματς, τρία στο Κάιρο, ένα στην Αλεξάνδρεια, ένα στο Σουέζ και ένα στην Ισμαηλία.\nΟυκ ολίγοι είναι οι παίκτες που μπορούν να κάνουν τη διαφορά στο Κύπελλο Εθνών, όμως είναι κάτι παραπάνω από σίγουρο πως θα εμφανιστούν νέα… λαβράκια που θα κάνουν καλές μεταγραφές μετά το καλοκαίρι. Ας πάμε όμως να δούμε μερικά ονόματα αρκετά ή λιγότερο γνωστά που θα «παρελάσουν» στα γήπεδα της Αιγύπτου.\nΤο Κύπελλο Εθνών Αφρικής επιστρέφει μετά από 13 χρόνια στη χώρα των Φαραώ και η γηπεδούχος Αίγυπτος ξεκινάει το τουρνουά με αρκετά όνειρα και φυσικά τον Σαλάχ σαν «αιχμή του δόρατος». Η πολυνίκης του θεσμού με 7 κατακτήσεις θα έχει τη βοήθεια του κόσμου, λογικά περνάει χωρίς προβλήματα στην επόμενη φάση.\nΑπό τους υπόλοιπους, το Κονγκό με αρκετά έμπειρες μονάδες δείχνει δυνατό να προχωρήσει, «αινίγματα» είναι Ουγκάντα και Ζιμπάμπουε, που έπαιξαν πάντως στην διοργάνωση πριν 2 χρόνια, μετά από αρκετό καιρό.\nΓκρουπ δυο ταχυτήτων μοιάζει να είναι το 2ο, μιας και Νιγηρία-Γουινέα απέχουν πάρα πολύ ποιοτικά από Μαδαγασκάρη και Μπουρούντι. Οι δυο τους θα παλέψουν λογικά στο μεταξύ τους ματς για την κορυφή του ομίλου, με τους «αετούς» να έχουν ένα μικρό προβάδισμα λόγω εμπειρίας.\nΝα σημειωθεί πως είναι η πρώτη συμμετοχή στην ιστορία της διοργάνωσης για Μαδαγασκάρη και Μπουρουντί, με τις δυο ομάδες να παλεύουν για την 3η θέση, που μπορεί να χαρίσει πρόκριση.\nΔυνατά ονόματα βρίσκουμε στο 3ο γκρουπ του Κόπα Άφρικα, που ίσως προχωρήσουν αρκετά μακριά στο θεσμό. Η Σενεγάλη μετά την εξαιρετική (και άτυχη) παρουσία της στο Μουντιάλ της Ρωσίας πέρσι, κοιτάζει ακόμα και τον τελικό. Ελάχιστες οι διαφοροποιήσεις στο ρόστερ της, ξεχωρίζει ο Μανέ.\nΔυνατή εμφανίζεται και η Αλγερία, που έχει εμπειρία από μεγάλες διοργανώσεις, ενώ περιμένουμε να δούμε τι μπορεί να κάνει η Κένυα, η οποία επιστρέφει στη διοργάνωση μετά από 15 χρόνια και πρόσφατα έχει δείξει αρκετά δυνατή σε φιλικά και επίσημα. Σε βαθιά… νερά καλείται, τέλος, να κολυμπήσει η άπειρη Τανζανία.\nΊσως ο πιο ισορροπημένος όμιλος της διοργάνωσης, λίγο άδικο για τις 4 ομάδες, που θα είχαν όλες ελπίδες να βρεθούν στα νοκ-άουτ, υπό άλλες συνθήκες. Μαρόκο και Ακτή φυσικά ξεχωρίζουν από τις πολλές επιτυχίες τους στην ήπειρο αλλά και στα Μουντιάλ, με τους βορειοαφρικανούς να αφήνουν εξαιρετικές εντυπώσεις στο περασμένο Παγκόσμιο Κύπελλο.\nΗ Ακτή Ελεφαντοστού έχει στις τάξεις της σπουδαία ταλέντα, όπως ο Πεπέ για τον οποίο ήδη «σφάζονται» μεγάλοι σύλλογοι της Ευρώπης, ενώ μην βιαστείτε να ξεγράψετε τη Νότιο Αφρική, μια χώρα που έχει επενδύσει στο ποδόσφαιρο και έχει την ικανότητα να κάνει την έκπληξη. Τέλος, η Ναμίμπια είναι πιο τις καλύτερες «μικρές» της ηπείρου, με πολλούς παίκτες να παίζουν στο πρωτάθλημα της Νοτίου Αφρικής, που είναι από τα πιο δυνατά στην Αφρική.\nΑκόμα ένας ισορροπημένος όμιλος είναι ο 5ος, εδώ όπου λογικά Μάλι και Τυνησία θα παλέψουν για την πρωτιά. Οι «αετοί της Καρχηδόνας» είναι μια πολύ έμπειρη ομάδα σε διεθνείς διοργανώσεις, θα έχουν μερικές αλλαγές στο ρόστερ τους, ενώ αξίζει να σημειωθεί πως θα έχουν αρκετό κόσμο μαζί τους.\nΤο Μάλι διαθέτει από τις καλύτερες επιθετικές γραμμές του τουρνουά, συμμετέχει εδώ και έξι σερί διοργανώσεις στα τελικά, δυο εκ των οποίων τερμάτισε 3ο. Λογικά περνάει στα νοκ-άουτ, εκτός αν η Ανγκόλα κάνει την έκπληξη, στηριζόμενοι σε 2-3 έμπειρους παίκτες που έχει στο ρόστερ της. Η Μαυριτανία θα παλέψει όλα τα ματς, όμως είναι και αυτή «πρωτάρα» στο θεσμό.\nΔυο από τα μεγαλύτερα ονόματα του Κυπέλλου Εθνών είναι μαζί στον τελευταίο όμιλο. Ο κάτοχος του τροπαίου, Καμερούν, ξεκινάει την υπεράσπιση του τίτλου σε έναν δυνατό όμιλο, όμως έχει την κλάση και την εμπειρία να προχωρήσει στα νοκ-άουτ. Μαζί του θα είναι η Γκάνα, η οποία στηριζόμενη στις… παλιοσειρές έχει την ικανότητα να πάει μακριά.\nΤο Μπενίν είναι μια ομάδα που δεδομένα θα χτυπήσει την πρόκριση, αν όχι στις δυο πρώτες θέσεις, σίγουρα ως καλύτερη 3η, ενώ μην ξεγράφουμε και την Γουινέα Μπισάου, που έχει παραστάσεις από την διοργάνωση πριν 2 χρόνια.\nTags: Copa Africa, Προγνωστικά Στοιχήματος\nPrevious 07/06/19 Προκριματικά Euro 2020\nNext Προγνωστικά στοιχήματος : Ο μόνος δρόμος είναι αυτός της νίκης για την Παραγουάη


Δείτε τι βλέπει ένας πιλότος πυροσβεστικού Canadair – Fire Rescue Pedia\nHomeΕΛΛΑΔΑΦωτορεπορτάζΔείτε τι βλέπει ένας πιλότος πυροσβεστικού Canadair\n14 Απριλίου 2014 Φωτορεπορτάζ 0\nΑυτό που δεν γνωρίζαμε είναι τι πραγματικά βλέπει ένας πιλότος πυροσβεστικού αεροπλάνου την ώρα που επιχειρεί. Η 43η μοίρα πυροσβεστικών αεροσκαφών της ισπανικής πολεμικής αεροπορίας μας έλυσε την απορία, δημοσιεύοντας μια σειρά εκπληκτικών βίντεο από εναέριες επιχειρήσεις πυρόσβεσης. Το καλύτερο βίντεο των ισπανών περιλαμβάνει στιγμιότυπα από επιχειρήσεις που έλαβαν χώρα το καλοκαίρι του 2012, με συμμετοχή αεροσκαφών Bombardier CL-415, CL-215 και CL-215Τ (πρώην Canadair). Απολαύστε το!\nΠηγή : www.inflight.gr


Τσιτσιπάς – Ναδάλ LIVE: Σούπερ “μάχη” με φόντο τον τελικό! | Αληθινές Γυναίκες\nΤσιτσιπάς – Ναδάλ LIVE: Σούπερ “μάχη” με φόντο τον τελικό!\nΟ Στέφανος Τσιτσιπάς αντιμετωπίζει τον Ράφαελ Ναδάλ στα ημιτελικά του Australian Open. Ένα ακόμη ματς καριέρας για τον κορυφαίο Έλληνα τενίστα κόντρα σε έναν θρύλο του αθλήματος. Έτοιμος για το νέο “θαύμα” στο τουρνουά δήλωσε ο 20χρονος αθλητής. Στο Νο12 του κόσμου έχει ανέβει πλέον ο Τσιτσιπάς, στο Νο2 βρίσκεται ο Ναδάλ.\nΜετά τον αποκλεισμό του Ρότζερ Φέντερερ, ο Στέφανος Τσιτσιπάς βρίσκει μπροστά του έναν ακόμη θρύλο του αθλήματος, τον Ράφαελ Ναδάλ, με τη “μάχη” τους στα ημιτελικά του Australian Open να καθηλώνει την Ελλάδα.\nΗ προετοιμασία του Τσιτσιπά πριν τον αγώνα\nIn roughly an hour, he’ll step onto RLA for a battle with #Nadal. Who will be the first player into the #AusOpen men’s final?1559:29 π.μ. – 24 Ιαν 201933 άτομα συζητούν σχετικά με αυτόΠληροφορίες και απόρρητο για τις Διαφημίσεις του Twitter\nΑυτή τη στιγμή δε, ο Ισπανός τενίστας βρίσκεται στο No2 της παγκόσμιας κατάταξης, πίσω μόνο από τον Τζόκοβιτς, ενώ ο Τσιτσιπάς έχει ανέβει στο Νο12 του κόσμου.\nΟ κορυφαίος Έλληνας τενίστας, μετά τον αποκλεισμό του Ρότζερ Φέντερερ βρίσκει απέναντί του έναν εξίσου σπουδαίο αντίπαλο, ο οποίος και έχει 17 Γκραν Σλαμ στην καριέρα του.\nΘα παρακολουθήσουμε το νέο σπουδαίο παιχνίδι του Στέφανου Τσιτσιπά στο Australian Open, με τον Έλληνα αθλητή να αντιμετωπίζει έναν ακόμη θρύλο του αθλήματος, τον Ράφαελ Ναδάλ.\nΟ Στέφανος Τσιτσιπάς πέτυχε την πρώτη νίκη Έλληνα τενίστα σε Γκραν Σλαμ στη Μελβούρνη, αλλά στη συνέχεια ακολούθησε και η νίκη “σταθμός” επί του Ρότζερ Φέντερερ και ο αποκλεισμός του Μπαουτίστα, που τον έφεραν ένα “βήμα” από τον πρώτο τελικό της καριέρας του σε αυτό το επίπεδο.\nΑντίθετα, ο Ράφα Ναδάλ έχει κατακτήσει το Australian Open το 2009 και συνολικά έχει 17 τίτλους Γκραν Σλαμ, όντας ένας από τους κορυφαίους αθλητές όλων των εποχών στο τένις.\nΠροηγούμενο άρθροΗ εμπειρία της εξωσωματικής από μία γυναίκα που ήθελε πολύ να γίνει μαμά\nΕπόμενο άρθρο“Χρυσάφι” για Τσιτσιπά! Έγινε… πλούσιος στο Australian Open


Εξιτήριο από το νοσοκομείο έλαβε ο Μπόρις Τζόνσον | Protagon.gr\nΟ Μπόρις Τζόνσον μιλά στον βρετανικό λαό μετά την έξοδό του από το νοσοκομείο | Twitter\nΟ βρετανός πρωθυπουργός ευχαρίστησε με ανακοίνωσή του το προσωπικό του νοσοκομείου Σεντ Τόμας στο Λονδίνο\nProtagon Team 12 Απριλίου 2020, 10:49\nΕΝΗΜΕΡΩΘΗΚΕ: 12/04/2020, 17:57\nΟ Μπόρις Τζόνσον μιλά στον βρετανικό λαό μετά την έξοδό του από το νοσοκομείο\nΒγήκε από το νοσοκομείο, το μεσημέρι της Κυριακής, ο Μπόρις Τζόνσον, καθώς συνεχίζει την ανάρρωσή του από τον κορονοϊό. Ο πρωθυπουργός της Βρετανίας είχε εισαχθεί πριν από μία εβδομάδα.\n«Ακολουθώντας τις συμβουλές της ιατρικής ομάδας του, ο πρωθυπουργός δεν θα επιστρέψει άμεσα στα καθήκοντά του. Επιθυμεί να τους ευχαριστήσει όλους στο νοσοκομείο Σεντ Τόμας για την ευφυή φροντίδα την οποία έλαβε», δήλωσε ένας εκπρόσωπος του.\nΑστυνομικοί έξω από το νοσοκομείο Σεντ Τόμας\nΟ βρετανός πρωθυπουργός δημοσίευσε ένα βίντεο στο Twitter μετά την έξοδό του από το νοσοκομείο, όπου ευχαρίστησε το προσωπικό του νοσοκομείου όπου νοσηλεύθηκε και του δημόσιου συστήματος υγείας και τον βρετανικό λαό για τη θυσία του όλο αυτό το διάστημα.\nΟ ίδιος ευχαρίστησε ονομαστικά το νοσηλευτικό προσωπικό που τον φρόντισε, ιδίως μία νοσηλεύτρια από τη Νέα Ζηλανδία, την Τζένη και έναν νοσηλευτή από την Πορτογαλία, τον Λούις, που δεν άφησαν το πλευρό του επί 48 ώρες και του έσωσαν τη ζωή.\nΝωρίτερα, με ανακοίνωσή του ο βρετανός πρωθυπουργός ευχαρίστησε το προσωπικό του νοσοκομείου Σεντ Τόμας για τη φροντίδα που του παρείχαν.\n«Δεν έχω λόγια να τους ευχαριστήσω. Τους χρωστάω τη ζωή μου», ανέφερε σε σύντομη ανακοίνωση που εκδόθηκε το βράδυ του Σαββάτου.\nΗ Κάρι Σίμοντς, η μνηστή του βρετανού πρωθυπουργού, που είναι έγκυος, ευχαρίστησε και αυτή το ιατρικό προσωπικό, λέγοντας ότι υπήρξαν «πολύ μαύρες στιγμές» την προηγούμενη εβδομάδα.\n«Δεν υπάρχουν λόγια για να ευχαριστήσω αρκετά τους ανθρώπους του εθνικού συστήματος υγείας. Το προσωπικό στο νοσοκομείο Σεντ Τόμας υπήρξε εξαιρετικό. Δεν θα μπορέσω ποτέ να σας το ξεπληρώσω και δεν θα σταματήσω ποτέ να σας ευχαριστώ» έγραψε στο Twitter.\nΟ 55χρονος πολιτικός εισήχθη στο νοσοκομείο την περασμένη Κυριακή με υψηλό πυρετό και πέρασε τρεις ημέρες σε μονάδα εντατικής θεραπείας, καθώς η κατάσταση της υγείας του επιδεινώθηκε. Είχε διαγνωστεί με κορονοϊό 10 ημέρες νωρίτερα.\nΤην Πέμπτη μεταφέρθηκε και πάλι σε θάλαμο νοσηλείας.\nΒρετανικό τηλεοπτικό συνεργείο έξω από το νοσοκομείο όπου νοσηλεύθηκε ο Μπόρις Τζόνσον\nΣύμφωνα με τoν βρετανικό Τύπο, ο Τζόνσον είχε μαζί του ένα τάμπλετ για να βλέπει ταινίες όπως ο «Aρχοντας των Δαχτυλιδιών» ενώ έλυνε και σουντόκου.\nΚατά τη νοσηλεία του έλαβε χιλιάδες κάρτες με ευχές για γρήγορη ανάρρωση και καθημερινές επιστολές από τη μνηστή του Κάρι Σίμοντς.\nΠαραμένει άγνωστο πότε θα επιστρέψει στα καθήκοντά του, όμως, οι αναλυτές εκτιμούν ότι αυτό θα αργήσει για αρκετές εβδομάδες, κατά τις οποίες τον ρόλο του έχει ήδη αναλάβει ο υπουργός Εξωτερικών Ντόμινικ Ράαμπ.\nΟ πρωθυπουργεύων Ντόμινικ Ράαμπ χειροκροτεί το προσωπικό του Εθνικού Συστήματος Υγείας της Βρετανίας


kostaskordatos: Η δήμευση εργατικού εισοδήματος και λαϊκής περιουσίας και η αναγκαία απάντηση\nΗ πρώτη αφορά τα συγκεντρωτικά στοιχεία (Δεκέμβρης 2013) από τις δηλώσεις εργοδοτών στο ΙΚΑ που δόθηκαν πρόσφατα στη δημοσιότητα. Από αυτά προκύπτει μια νέα μεγάλη μείωση μισθών για τους...εργαζόμενους (10% μέσα στο 2013 σε σύγκριση με το 2012).\nΛογικό είναι να....\nξεκινήσουμε από αυτό το θέμα, καθώς το πρώτο πράγμα που μετράει κανείς είναι ‘’τι μπαίνει στην τσέπη’’. Να λοιπόν τι συντελείται διαχρονικά με την εφαρμογή των ‘’μνημονιακών πολιτικών’’: Μια τεράστια μεταφορά εισοδήματος, μια μεγάλη αφαίμαξη της εργατικής τάξης, που σύμφωνα με μετριοπαθείς υπολογισμούς για το σύνολο της μνημονιακής περιόδου, συνίσταται σε μια μείωση περίπου 40% του συνολικού εργατικού εισοδήματος, με μια ταυτόχρονη ανατροπή στη σχέση εργατικών μισθών και επιχειρηματικών κερδών. Πρόκειται για μια ποιοτική μεταβολή, η συζήτηση για την οποία είναι υποτιμημένη, με ευθύνη και της αριστεράς, καθώς κυριαρχεί το στοιχείο της συνολικής μείωσης της πίτας με τη μεγάλη πτώση του ΑΕΠ.\nΗ αφαίρεση του εργατικού εισοδήματος είναι πολυποίκιλη: Μειώσεις εργατικών μισθών σε ιδιωτικό και δημόσιο τομέα, μείωση εργαζομένων σε κάθε οικογένεια με την εφιαλτική διόγκωση της ανεργίας και φυσικά ελαχιστοποίηση του έμμεσου ‘’κοινωνικού μισθού’’, με τη διάλυση των υποδομών και καλύψεων σε υγεία, περίθαλψη, παιδεία και άλλους κοινωνικούς τομείς.\nΣτην έκθεση του ΙΚΑ υπάρχει ένα στοιχείο ιδιαίτερης σημασίας για χώρες με την κοινωνική δομή σαν την ελληνική: Ο μέσος μισθός των εργαζομένων σε επιχειρήσεις κάτω των 10 ατόμων, αποτελεί το 60% περίπου του μέσου γενικού μισθού.\nΔηλαδή είναι περίπου 420 ευρώ καθαρά!\nΑν τα παραπάνω αρκούσαν για να περιγράψουν την πραγματικότητα, τότε, πράγματι, θα είχαν δίκιο οι λεγόμενες αντι-νεοφιλελεύθερες δυνάμεις, που βλέπουν τα πράγματα κάπως έτσι: Μια Ελλάδα και μια ΕΕ, όπου επιβάλλονται οι πολιτικές μιας ‘’εξοντωτικής λιτότητας’’, οι οποίες, υποτίθεται, αποτελούν ένα ‘’λάθος σχεδιασμό’’ με όρους οικονομικής ανάπτυξης, με κύρια ευθύνη στις δυνάμεις που υποτάσσονται δουλικά στη Μέρκελ. Δεν πρόκειται όμως μόνο για αυτό…\nΑς δούμε όμως την δεύτερη εικόνα. Αυτό που αναμφίβολα κυριαρχεί αυτές τις μέρες είναι η συζήτηση σε εκατοντάδες χιλιάδες οικογένειες , για το ειδοποιητήριο πληρωμής του νέου μόνιμου φόρου επί κάθε ακινήτου, που ονομάστηκε Ενιαίος Φόρος Ακινήτων Ιδιοκτησίας (ΕΝΦΙΑ). Όποιος έχει ένα χωράφι ή οικόπεδο ή σπίτι, πληρώνει ΜΟΝΙΜΑ ένα χαράτσι για κάθε τί αυτοτελώς. Ανεξάρτητα από τη συνολική αξία της ιδιοκτησίας και άσχετα αν έχει φορολογηθεί για αυτήν κατά την απόκτηση (αγορά) ή την κληρονόμηση/δωρεά από γονείς ή συγγενείς. Στην πραγματικότητα για κάθε απόκτημα ο κάτοχός του υποχρεούται να καταβάλει ένα ΜΟΝΙΜΟ ενοίκιο κατοχής του στο κράτος. Αν δε, το ενοικιάζει ήδη σε κάποιον, ένα μέρος του ενοικίου το παίρνει απευθείας το κράτος. Μικρή λεπτομέρεια: Έστω κάποιος έχει σπίτι από δάνειο και έχει εξοφλήσει το 40% αυτού. Θεωρητικά λοιπόν είναι κατά 40% ιδιοκτήτης του και κατά τα λοιπά το ακίνητο ανήκει στην Τράπεζα. Ποιος θα πληρώσει; Μα φυσικά 100% ο δανειολήπτης και κατά 40% ιδιοκτήτης, ενώ η τράπεζα δε θα χρεωθεί τίποτα!\nΤο πάζλ συμπληρώνεται με την τρίτη εικόνα. Αφορά τη θέσπιση και τις προϋποθέσεις για το λεγόμενο Ελάχιστο Εγγυημένο Εισόδημα. Αυτό καθορίζεται στα 400 ευρώ τον μήνα (4.800 ευρώ το χρόνο) για οικογένεια με δύο ανήλικα τέκνα και προσαυξάνεται για περισσότερα μέλη\nΥπάρχουν όμως τέσσερις βασικές προϋποθέσεις για την καταβολή:\nΠρώτο, να μην έχει η οικογένεια του παραδείγματος εισοδήματα πάνω από αυτό το ύψος.\nΔεύτερο, το συνολικό ύψος των καταθέσεων στα πιστωτικά ιδρύματα και η τρέχουσα αξία μετοχών και ομολόγων να μην υπερβαίνουν το διπλάσιο του παραπάνω εισοδήματος (9.600 ευρώ).\nΤρίτο, η συνολική φορολογητέα αξία της ακίνητης περιουσίας να μην υπερβαίνει τις 90.000 ευρώ κατ’ άτομο. Με άλλα λόγια όσοι έχουν σπίτι είναι σε απόλυτο κίνδυνο, καθώς οι αντικειμενικές έχουν οριστεί αυθαίρετα ψηλά.\nΤέταρτο, η κινητή περιουσία (αυτοκίνητα, δίκυκλα) να μην υπερβαίνει σε αντικειμενική δαπάνη –στο σύνολό της- το ποσό των 6.000 ευρώ.\nΑς δούμε πως αλληλοσυνδέονται μεταξύ τους οι τρείς αυτές εικόνες.\nΈρχεται η εκάστοτε κυβέρνηση του εκάστοτε συνδυασμού αστικών κομμάτων και γυρολόγων βουλευτών, μέσω του κράτους και των νόμων της, εκπληρώνοντας ταυτόχρονα υποχρεώσεις και απαιτήσεις προς την τρόικα και την ΕΕ, και σε ελεύθερη μετάφραση, σου λέει τα εξής:\n‘’Σου παίρνω (σταδιακά) τα μισά από αυτά που έπαιρνες ως εισόδημα στο παρελθόν.\nΣου αυξάνω δραματικά αυτά που μου έδινες προηγούμενα, με άνοδο της φορολογίας σε επίπεδο δήμευσης ακόμη και για ότι έχεις ως τώρα φορολογηθεί’’.\nΕσύ λοιπόν, μάλλον φτωχαίνεις απελπιστικά. Δυσαρεστείσαι, γκρινιάζεις, αποστρέφεις την πλάτη σου, αγαναχτείς.\nΈρχεται λοιπόν η φιλεύσπλαχνη κυβέρνηση αρωγός σου ως εξής: ‘’Θα σου δώσω ένα κομμάτι ψωμί για να μην πεθάνεις, καθιστώντας σε σιτιζόμενο, εξαρτώμενο τρόφιμο στρατοπέδου και δακτυλοδεικτούμενο ως άχρηστο που μόνο σπαταλά, αλλά με μια προϋπόθεση: Να παραιτηθείς από κάθε ενδεχόμενο διαφυγής από τη φτώχεια και την εξάρτησή σου! Για να πάρεις το ελάχιστο εγγυημένο εισόδημα, δεν πρέπει να έχεις ούτε σπίτι, ούτε μια δεκάρα στην άκρη. Μη χολοσκάς, το σπίτι έτσι και αλλιώς θα σου αφαιρεθεί με την μετατροπή του ΕΝΦΙΑ (που δε μπορείς να καταβάλεις) σεβεβαιωμένη οφειλή παίρνοντας η κατάσχεση το δρόμο της’’. Κανονική υποχρεωτική απαλλοτρίωση!\nΕδώ λοιπόν αρχίζουμε να βλέπουμε τα ‘’παράξενα’’.\nΜέχρι τώρα, η έννοια της απαλλοτρίωσης της μεγάλης περιουσίας και του πλούτου που έχουν αποκτηθεί μέσω της οικονομικής εκμετάλλευσης, ανήκε λίγο ως πολύ στην αριστερά και όχι μόνο στην κομμουνιστική. Σήμερα, το 0,7% του παγκόσμιου πληθυσμού, δηλαδή οι ζάμπλουτοι, κατέχουν το 41% του πλούτου. Δεν πρόκυψε αυτό έτσι ξαφνικά: Το μαστίγιο, το δόρυ, το δουλεμπόριο, η ιμπεριαλιστική αρπαγή, ο πόλεμος, η καθημερινή οικονομική και θεσμική βία της καπιταλιστικής κοινωνίας, είναι πραγματικότητες παρούσες, συχνά και ενοχλητικές, σε κάθε επίδειξη αυτού του πλούτου. Η επιστροφή του κλεμμένου αυτού πλούτου μέσω της σχετικά δίκαιης διανομής του στην ανθρωπότητα που τον γέννησε, είναι μια δραματικά αναγκαία, αν και όχι ικανή, προϋπόθεση για την εξάλειψη της φτώχειας, τη δουλειά για όλους και την αξιοπρεπή ζωή. Μια προσέγγιση σχεδόν χριστιανική θα έλεγε κάποιος (‘’ο έχων δύο χιτώνες, να δίνει τον ένα’’), αν ταυτόχρονα δε σκαλιστούν οι σκληρές κοινωνικές και πολιτικές προϋποθέσεις της υλοποίησής της.\nΚάθε υπερασπιστής του συστήματος που σέβεται τον εαυτό του, θεωρεί ιερή υποχρέωσή του να επιτεθεί στην άποψη για απαλλοτρίωση και ανακατανομή του πλούτου. Πέρα από τις ηθικολογίες του τύπου ‘’η ατομική ιδιοκτησία είναι ιερή όσο και η ελευθερία του ατόμου’’, υπάρχουν οι ισχυρότερες , δήθεν πραγματιστικές, προσεγγίσεις, δίκην ατσάλινων οικονομικών νόμων, που μπορούν να συνοψιστούν στο απλό επιχείρημα: ‘’Η φουσκοθαλασσιά ανυψώνει τους πάντες, υπερωκεάνια, κότερα, μα και βαρκούλες’’. Με άλλα λόγια, η καπιταλιστική ανάπτυξη έχει μια ανοδική μορφή, που παρά το γεγονός ότι είναι άνιση, ανυψώνει τους πάντες. Προϋπόθεση μάλιστα για τη διαρκή άνοδό της είναι ακριβώς το να είναι άνιση, στηριζόμενη στο επιχειρηματικό δαιμόνιο- και γιατί όχι στη δίψα μιας μειοψηφίας για το χρήμα –διαφορετικά δεν υπάρχει ούτε κίνητρο, ούτε κινητήριος μοχλός. Κοντολογίς, η χαώδης κοινωνική ανισότητα, δεν είναι εχθρός της ανθρωπότητας, ούτε και αναγκαίο κακό. Αντίθετα, είναι ο σωτήρας της.\nΤο παραπάνω δόγμα, το διαψεύδει απόλυτα η κοινωνική πραγματικότητα στον σύγχρονο κόσμο. Η διατήρηση των υπερωκεάνιων πάνω στο βυθό, προϋποθέτει τη μετατροπή όσων μικρών σκαφών δεν βουλιάζουν στη φουρτούνα με μιας, σε δικό τους έρμα για τη διασφάλιση της επίπλευσης. Οι πλούσιοι γίνονται διαρκώς πλουσιότεροι, στο βαθμό που, αν και όχι αναλογικά, οι φτωχοί γίνονται φτωχότεροι, για να θυμηθούμε τα παλιά σλόγκαν. Αλλά και πλέον αλυσοδεμένοι θα προσθέταμε.\nΝα όμως που η αστική τάξη, την ίδια στιγμή που απαιτεί και δυστυχώς κατά βάση καταφέρνει να αποσπά από την αριστερά και το εργατικό κίνημα δηλώσεις μετριοπάθειας, σωφροσύνης και απεμπόλησης της κοινωνικοποίησης του πλούτου, προωθεί μια βάναυση αρπαγή του εργατικού εισοδήματος και μια (αντίστροφη)απαλλοτρίωση των ιχνών περιουσιακών στοιχείων των εργαζομένων, που αποτελούν μορφή διασφάλισης και αποταμίευσης!\nΥπάρχει και άλλο ‘’παράδοξο’’.\nΟι υποστηρικτές της λεγόμενης ‘’ελεύθερης οικονομίας’’, δηλώνουν απέχθεια για τιςδημόσιες ρυθμίσεις σχεδιασμού κάθε είδους. Υποτίθεται πως όλα τα πράγματα τα λύνει αυθόρμητα η ‘’αγορά’’ με τις μαγικές της ιδιότητες. Και όμως η κυβέρνηση και η τρόικα, προωθούν τα πάντα με ένα εφιαλτικό αντιδραστικό υπερσυγκεντρωτικό σχεδιασμό. Έτσι:\nΌρισαν αυθαίρετα τις αντικειμενικές αξίες για να εισπράξουν τους φόρους, σε πλήρη απόσταση από τις εμπορικές αξίες.\nΚατέστρεψαν, με νόμο, τις συλλογικές διαπραγματεύσεις και τις συμβάσεις εργασίας για να καταφέρουν τη μείωση των μισθών\nΜείωσαν, με νόμο, τις αποζημιώσεις για να διευκολυνθούν οι απολύσεις.\nΌρισαν, με νόμο, τα ποσοστά αξιοσύνης, μετριότητας και αχρηστίας στην Ελλάδα, ξεφτιλίζοντας και αυτό το δικό τους σύστημα ‘’αξιολόγησης’’.\nΘα αυξήσουν, με νόμο, το ΦΠΑ και γενικά τους έμμεσους φόρους, ληστεύοντας τα λαϊκά στρώματα.\nΑς μη συνεχίσουμε άλλο.\nΑυτοί που προωθούν τις ιδιωτικοποιήσεις των πάντων στο όνομα του ‘’αντι-κρατισμού’’, επιστράτευσαν και επιστρατεύουν ανοικτά, ακριβώς τη βία και τον καταναγκασμό τόσο του κράτους, όσο και των υπερ-κρατικών καπιταλιστικών θεσμών τύπου τύπου ΕΕ (πάει και η ...εθνική τους οερηφλανεια!), για να επιβάλλουν τη ληστεία εισοδήματος, την αρπαγή της λαϊκής περιουσίας, τον εργασιακό μεσαίωνα και τη μόνιμη φτωχοποίηση.\nΗ αστική τάξη παρουσιάζεται γυμνή μπροστά μας με μια πολιτική ξεκάθαρα ταξική, σε βάρος του κόσμου της εργασίας, επιχειρώντας μια απίστευτη αντιδραστική τομή. Δεν είμαστε αντιμέτωποι απλά με μια ‘’λιτότητα’’ και έλλειψη ‘’κοινωνικής ευαισθησίας’’. Είναι πραγματικά τραγικό να γίνεται κουβέντα για τη λιτότητα, χωρίς παράλληλα αναφορά στη νέα πραγματικότητα των βάρβαρων εργασιακών σχέσεων.\nΣτην Ελλάδα και σε όλο το σύγχρονο καπιταλιστικό κόσμο, είναι σε εξέλιξη μια κοινωνική και πολιτική αντεπαναστατική τομή ιστορικού βάθους. Αυτός ο δρόμος, για την καπιταλιστική λογική- αλλά όχι για την κοινωνία και την ανθρωπότητα!- είναι πράγματι μονόδρομος και δεν μπαίνει υπό συζήτηση μέσω των διαφορετικών τύπων αστικής διακυβέρνησης και διαχείρισης.\nΗ αστική τάξη και ο σύγχρονος ιμπεριαλισμός, πετούν τα φτιασιδώματα, τους μανδύες, ξεπερνούν τις υποκρισίες. Βρισκόμαστε σε μια εποχή, όπου έχει θρυμματιστεί η εικόνα ενός καπιταλισμού διαρκώς αναπτυσσόμενου. Αντίθετα, τα κρισιακά του στοιχεία, καθίστανται όλο και μονιμότερα. Η οικονομική στασιμότητα στα αναπτυγμένα καπιταλιστικά κέντρα, βαδίζει χέρι χέρι αφενός με την ανάπτυξη της τάσης για πόλεμο (η κλαγγή των όπλων δυναμώνει) και αφετέρου με τη μετατροπή των εργαζόμενων τάξεων και ευρύτερων τμημάτων του πληθυσμού σε ‘’εσωτερικό εχθρό’’, με την ανάπτυξη καθεστώτος μόνιμης ‘’έκτακτης ανάγκης’’, σχεδόν παντού.\nΤο ερώτημα είναι αν μπροστά σε αυτή τη γύμνια της αστικής πολιτικής, η εργατική τάξη θα μπορέσει να αντιτάξει ένα πολιτικό πρόγραμμα πάλης και κοινωνικής ανατροπής, απελευθερώνοντας το σύνολο της κοινωνίας. Οι σύγχρονες εργατικές διεκδικήσεις μπορούν και πρέπει να αποτελέσουν τον πυρήνα και το δόρυ της ευρύτερης κοινωνικής χειραφετητικής δράσης.\nΓια τα αστικά και μικροαστικά κόμματα του συρμού, προτεραιότητα είναι, υποτίθεται, η ‘’ανασυγκρότηση της οικονομίας’’ και η ‘’χώρα’’ γενικά. Αν ‘’σωθούν’’, ίσως σωθούν και οι εργαζόμενοι, πάντα φυσικά στο ρόλο των υποζυγίων. Στην ουσία, ενδιαφέρονται για τα κέρδη τους και τη σταθερότητα της ανισότητας και του συστήματος εξουσίας τους. Το δικό τους στενό ιδιοτελές ταξικό συμφέρον, το παρουσιάζουν σαν ‘’εθνικό συμφέρον’’ και ανάγκη όλης της κοινωνίας.\nΓια την εργατική κομμουνιστική αριστερά που έχει ανάγκη η εποχή μας, η προτεραιότητα είναι αντίστροφη: Να ζήσουν οι εργαζόμενοι, με δουλειά, ελευθερία, ισότητα, αλληλεγγύη, χωρίς δεσποτισμό και εκμετάλλευση.\nΑν ανατραπεί η αντεπαναστατική τομή που επιχειρεί ο σύγχρονος καπιταλισμός, από ένα αναγεννημένο, ταξικά προσανατολισμένο εργατικό κίνημα, με νέους θεσμούς άμυνας, αγώνα και αυτοδιεύθυνσης, αν σωθούν οι εργαζόμενοι από την εργατική γενοκτονία, θα σωθεί και η πολιτισμένη κοινωνία σε κάθε χώρα και σε ολόκληρη την ανθρωπότητα.\nΑυτή η αριστερά ωστόσο, είναι το ζητούμενο και όχι παρούσα.\nΠρος το παρόν, το σύνηθες για τις κυρίαρχες τάσεις της διαχειριστικής αριστεράς, είναι να καλύπτουν απλά τα μάτια τους από ντροπαλοσύνη μπροστά στη γύμνια της αστικής επίθεσης και να υπόσχονται ‘’νομιμότητα’’. Αν δεν επιτίθενται στην αντικαπιταλιστική αριστερά κατηγορώντας τη για ''σεχταρισμό'', επιζητώντας την υποταγή της…\nΗ σελίδα όμως μπορεί και πρέπει να αλλάξει.\nΑπαιτείται ένας διαφορετικός πολιτικός προγραμματικός λόγος που να αναδεικνύει τις δυνατότητες ενός άλλου κοινωνικού δρόμου, ενάντια και έξω από τις μνημονιακές διαταγές της τρόικας και της αστικής τάξης και την καπιταλιστική λογική του κέρδους και της εμπορευματοποίησης. Πολιτικές πρωτοβουλίες δράσης που να συγκρούονται με την απαισιοδοξία και τη λογική των μειωμένων προσδοκιών.\nΣτο μακιαβελλικό σχέδιο ''οι μισοί εργαζόμενοι άνεργοι και οι άλλοι μισοί εργασιακοί δούλοι με γλίσχρες αποδοχές'', απαντάμε με εθνικοποίηση όλων των επιχειρήσεων που κλείνουν, επαναφορά στο δημόσιο αυτών που ξεπουλήθηκαν σε ιδιώτες, μετατροπή των κρίσιμων τομέων σε αποκλειστικά δημόσιους με κοινωνικό εργατικό έλεγχο,επιστράτευση του συνόλου της παραγωγικής δομής. Για να δουλέψει όλος ο κόσμος, με αποφασιστικά αυξημένους μισθούς (και συντάξεις) πάνω από τα επίπεδα του 2009, με ταυτόχρονη ριζική μείωση των ωρών εργασίας στις 20-25 τη βδομάδα και της ηλικίας εξόδου στην σύνταξη.\nΣτον παραλογισμό των δεκάδων χιλιάδων καινούργιων κενών διαμερισμάτων με την ταυτόχρονη τάση αύξησης των αστέγων και των ξεσπιτωμένων, η απάντηση δε μπορεί παρά να είναι η άρνηση της δήμευσης των σπιτιών και το καθολικό δικαίωμα όλων σε μια αξιοπρεπή στέγη (κατοικία, σχολική στέγη, πολιτιστική δραστηριότητα κλπ) με ένταξη όλης της υπάρχουσας υποδομής σε ένα ενιαίο κοινωνικό σχεδιασμό.\nΣτην προσβολή της κρατικής και χρυσαυγίτικης φασιστικής ελεημοσύνης και κακομοιριάς, απαντάμε με κοινωνική επιστράτευση των νοσοκομείων, αλλά και τμημάτων του διατροφικού βιομηχανικού τομέα, σε συνδυασμό με ένα άμεσοπρόγραμμα επιδότησης όλων των ανέργων με αυξημένο επίδομα ανεργίας, σε συνδυαμό με δωρεάν πρόσβαση σε όλα τα κοινωνικά αγαθά (μετακίνηση, υγεία, παιδεία, ενέργεια κλπ) και ενέργειες προώθησης σε πρωτοβουλίες δημόσιων κοινωνικών έργων σε όλους τους τομείς.\nΣτο τρομοκρατικό αμόκ της κυβέρνησης απαντάμε με την κατάργηση ολόκληρου του αντεργατικού και αντιδημοκρατικού νομοθετικού οπλοστασίου, αλλά και με την απαίτηση τιμωρίας των βιαστών του λαού.\nΗ πρόταξη των εργατικών και λαϊκών αναγκών στο πλαίσιο μιας ριζοσπαστικής κινηματικής πρακτικής και πολιτικής διεκδίκησης, είναι ο μοναδικός δρόμος για την συσπείρωση και σχετική ταύτιση με τη στρατηγική της αριστεράς, όχι ενός ακαθόριστου εκλογικού σώματος-χυλού, αλλά κρίσιμων κοινωνικών δυνάμεων, ειδικά στην εργατική τάξη, τους ανέργους, τη νεολαία, τους φτωχομεσαίους αγρότες. Μόνο έτσι μπορεί να αξιοποιηθεί νικηφόρα ο κλονισμός του αστικού στρατοπέδου, να ηττηθούν τα τρομοκρατικά διλήμματα των ΝΔ και ΠΑΣΟΚ και να κόβεται το ψάρεμα στα θολά νερά από τη φασιστική δημαγωγία.\nΈνα γενικευμένο κίνημα κοινωνικής και πολιτικής ανυπακοής, οργανωμένων συλλογικών συγκρουσιακών εργατικών πρακτικών σε κάθε χώρο, ανάπτυξης νέων λαϊκών θεσμών αγώνα, αλληλεγγύης και ανατροπής, μπορεί να μεταφέρει το φόβο στο στρατόπεδο του αντιπάλου και την αυτοπεποίθηση στα λαϊκά στρώματα.\nΜια μαχόμενη συγκεντρωμένη εργατική δύναμη άμεσης δράσης, ένα λαϊκό ''100'', είναι απαραίτητο όσο ποτέ, με τη συσπείρωση σε ένα ανεξάρτητο κέντρο αγώνα των πιο πρωτοπόρων μαχητικών τάσεων του εργατικού κινήματος, με στήριξη από τις μαχόμενες δυνάμεις της αριστεράς.\nΣε μια αναμέτρηση κρίσιμη όπως αυτή της εποχής μας, απαιτείται ένα αποφασιστικόμέτωπο μαχόμενων αντικαπιταλιστικών, αντισυστημικών δυνάμεων με συνοχή, αγωνιστική αποφασιστικότητα.και σταθερό πολιτικό προσανατολισμό ενάντια στην καπιταλιστική επίθεση και την ιμπεριαλιστική ληστεία. Με άμεση πολιτική στόχευση την ανατροπή του μαύρου μετώπου τρόικας, ελληνικού κεφαλαίου και κυβερνήσεων και το σπάσιμο όλων των ορίων που έχουν επιχειρήσει να θέσουν οι φράχτες της ευρωζώνης και της ΕΕ, καθώς και οι αλυσίδες του ιμπεριαλιστικού χρέους.\nΣτόχος δε μπορεί να είναι η περιστασιακή και κοντόθωρη εκλογική εκμετάλλευση της δυσαρέσκειας μέσω της καλλιέργειας επικίνδυνων αυταπατών για λαίκή ανακούφιση μέσα στο συστημικό πλαίσιο, ούτε μόνο η αντίσταση και ένα κινηματικό αντάρτικο. Όλα τα ρυάκια και από όλα τα επίπεδα, από τους εργατικούς αγώνες, έως τις πολιτικές καμπάνιες και την προβολή ενός αντικαπιταλιστικού προγράμματος άμεσης και ριζικής απάντησης, πρέπει να κατατείνουν ώστε να τίθεται στο έδαφος της ταξικής πάλης, το ίδιο το ερώτημα της συνολικής ανατροπής της κυρίαρχης πολιτικής και της αστικής εξουσίας. Διότι, τίποτα από τα παραπάνω δεν πρόκειται να τα υλοποιήσει μια αντιλαϊκή εξουσία, ούτε μια φαντασιακή ''μισιακή'' συν-διαχείριση διαρκείας.\nΗ καπιταλιστική Ευρώπη παραδέρνει στην κρίση και την αβεβαιότητα της ευρωζώνης. Η περιοχή μας φλέγεται από τους πολέμους, Η αθωότητα τελειώνει. Καλούμαστε να αποφασίσουμε να βαδίσουμε ''μέσα σε δρόμους που καίνε'' ή να περιμένουμε να φτάσει η φωτιά...\nΝα που η αστική τάξη, την ίδια στιγμή που απαιτεί και δυστυχώς κατά βάση καταφέρνει να αποσπά από την αριστερά και το εργατικό κίνημα δηλώσεις μετριοπάθειας, σωφροσύνης και απεμπόλησης της κοινωνικοποίησης του πλούτου, προωθεί μια βάναυση αρπαγή του εργατικού εισοδήματος και μια (αντίστροφη) απαλλοτρίωση των ιχνών περιουσιακών στοιχείων των εργαζομένων! Αυτοί που προωθούν τις ιδιωτικοποιήσεις των πάντων στο όνομα του ‘’αντι-κρατισμού’’, επιστράτευσαν και επιστρατεύουν ανοικτά, ακριβώς τη βία και τον καταναγκασμό τόσο του κράτους, όσο και των υπερ-κρατικών καπιταλιστικών θεσμών τύπου τύπου ΕΕ, για να επιβάλλουν τη ληστεία εισοδήματος, την αρπαγή της λαϊκής περιουσίας, τον εργασιακό μεσαίωνα και τη μόνιμη φτωχοποίηση.\nΑναρτήθηκε από Διαχείριση ιστολογίου στις 8/30/2014 03:44:00 μ.μ.\nΕτικέτες ΑΡΙΣΤΕΡΑ, ΠΑΝΑΓΙΩΤΗΣ ΜΑΥΡΟΕΙΔΗΣ, ΠΟΛΙΤΙΚΑ ΑΡΘΡΑ


moto-traveler: 22 May 2012 Day tour Provence-Alpes-Côte d'Azur\nΜια ακόμη βροχερή μέρα...μας βρίσκει στην Προβηγκία.\nΗ περιοχή της Προβηγκίας (Provence) στη Νότια Γαλλία είναι ένας ευλογημένος τόπος.Συνδυάζει το γαλλικό πνεύμα με τις ιταλικές επιρροές.Το έμβλημα της Προβηγκίας είναι η λεβάντα που φύεται εν αφθονία σε υψόμετρο μεγαλύτερο των 600 μέτρων στα ορεινά εδάφη του Luberon, του Vaucluse, στο βουνό Ventoux και στις πλαγιές των Άλπεων, της Άνω Προβηγκίας (Haute Provence). Αρχίζουμε την περιπέτεια μας με προορισμό την Aix-en-Provence.\nΛόγο των κακών καιρικών συνθηκών,αρκεστήκαμε σε μια ολιγόλεπτη στάση στο κέντρο της Εξ αν Προβάνς.\nΟλόκληρο το ιστορικό κέντρο της πόλης καθηλώνει. Τα δαιδαλώδη πλακόστρωτα δρομάκια της είναι γεμάτα εστιατόρια, καφέ, μαγαζιά και μπουτίκ μερικών από τους ακριβότερους οίκους μόδας. Τα κτήρια της είναι επιβλητικά, αρχιτεκτονικά ομοιόμορφα και φροντισμένα.\nΟι μεγάλες πλατείες της σφύζουν από ζωή.\nΑφού κάναμε μια μικρή βόλτα στο κέντρο ,διασχίζοντας τα στενά δρομάκια,φεύγουμε για Avignon.\nΗ Avignon , είναι πρωτεύουσα του νομού Βοκλίζ στην περιφέρεια Προβηγκία - Άλπεις - Κυανή Ακτή στη νότια Γαλλία. Βρίσκεται στην αριστερή όχθη του ποταμού Ροδανού και είναι κυρίως γνωστή ως έδρα των 7 παπών. Ιδρύθηκε κατά τον 2ο αιώνα π.Χ., ήταν αρχικά ένα ασήμαντο γαλατικό χωριό.\nΚατακτήθηκε από τους Ρωμαίους, τους Φράγκους, τους Γότθους, τους Σαρακηνούς και τελικά το 1226 μ.Χ., ύστερα από πολύμηνη πολιορκία η πόλη πέρασε στα χέρια του βασιλειά της Γαλλίας, Λουβοδίκου Η'.\nΗ χρυσή εποχή της Αβινιόν ξεκίνησε το 1309 και τελείωσε το 1376. Σε αυτό το διάστημα η Αβινιόν βρισκόταν κάτω από την παπική εξουσία και επτά Πάπες έκαναν την πόλη έδρα τους.\nΟ πληθυσμός της πόλης είχε αρχίσει να αυξάνεται και εγκαταστάθηκαν εκεί πολλοί καλλιτέχνες και άνθρωποι των γραμμάτων. Οι πάπες εγκατέλειψαν την πόλη το 1376 και οι επιδημίες πανούκλας που ακολούθησαν αποδυνάμωσαν την πόλη. Τέλος, το 1791 η παπική εξουσία παρέδωσε την πόλη στην Γαλλία.\nΕφόσον φτάσετε στην Αβινιόν οδικώς, αν είστε με αυτοκίνητο τότε θα πρέπει να το αφήσετε έξω από τα τείχοι της πόλης.\nΔίπλα στο ποτάμι έχει ένα μεγάλο πάρκινγκ, αλλά θα δυσκολευτείτε για να βρείτε θέση, ιδίως κατά τους μήνες με έντονη τουριστική κίνηση.\nΕμείς δεν αντιμετωπίσαμε ιδιαίτερο πρόβλημα,κάναμε μια βόλτα στο κέντρο της Αβινιόν και σε 5 λεπτά βρήκαμε θέση για το μαύρο πρόβατο. Η στάθμευση ήταν δωρεάν.\nΜέσα στο ιστορικό κέντρο δεν θα χρειαστείτε μεταφορικό μέσο, οι αποστάσεις είναι μικρές και όλα τα μνημεία είναι άνετα προσβάσιμα με τα πόδια.\nΤα αυτοκίνητα που μετακινούνται στο κέντρο ανήκουν στους κατοίκους και έχουν ειδική κάρτα πρόσβασης. Επίσης υπάρχουν λεωφορεία, αλλά μάλλον δεν θα τα χρειαστείτε.\nΠαρκάρουμε σε θέση: "Parking for moto only".\nΑρχίσαμε την βόλτα μας από το "Les Halles Market",την κλειστή αγορά της Avignon,με τους κρεμαστούς κήπους.Πολύ όμορφο θέαμα.\nΓια να πάει καλά η μέρα, φάγαμε ένα κρουασανάκι και συνεχίσαμε την βόλτα μας.\nΤο σημαντικότερο μνημείο της Αβινιόν είναι το Palais des Papes. (δηλαδή το παλάτι των Παπών). Χτίστηκε σε δύο φάσεις και χωρίζεται σε δύο κτιριακά συγκροτήματα, το Palais Vieux (Παλαιό Παλάτι) και το Palais Neuf (Νεοανακτορικό).\nΑποτελεί μνημείο παγκόσμιας πολιτιστικής κληρονομιάς της UNESCO και είναι το μεγαλύτερο γοτθικό παλάτι στην Ευρώπη.\nΤελειώνοντας με την Avignon,ξεκινάμε για Gordes.Στην διαδρομή μας υπήρχαν περιοχές με μικρά μουσεία όπως αυτό του Λαδιού, του Γυαλιού και φυσικά το Μουσείο της Λεβάντας,ένα τέτοιο βρήκαμε και εμείς στο δρόμο μας.\nΟι λεβάντες είναι πολύ μικρές ακόμα.Ανθίζουν από τις αρχές Ιουλίου μέχρι τα μέσα Αυγούστου. Τότε είναι η καταλληλότερη στιγμή για να περιηγηθεί κάποιος την περιοχή ακολουθώντας τους δρόμους της λεβάντας, να βρεθεί σε φεστιβάλ που γιορτάζουν το εμβληματικό αυτό φυτό, να ανακαλύψει πέτρινα χωριά, παλιές εκκλησίες, υπαίθριες αγορές και να γευτεί την ντόπια κουζίνα.\n38 χιλιόμετρα ανατολικά της ΑVIGNON βρίσκεται το γραφικό χωριό GORDES. Πλησιάζοντας εμφανίζεται ξαφνικά μπροστά μας το κάστρο φρούριο με σπίτια γαντζωμένα πάνω στο βραχο ανάμεσα σε κυπαρίσσια, ελιές , φιστικιές .Είναι από τα διασημότερα χωριά του Vaucluse, με καταπληκτική θέα πάνω από την κοιλάδα του Cavalon.\nΑνατολικά του Gordes, μέσα από τα αμπέλια και τους ελαιώνες της κοιλάδας Coulon, κατευθυνθήκαμε προς το Roussillon.\nΤο κόκκινο χωριό στη Νότια άκρη του Plateau du Vaucluse.Σκαρφαλωμένο στον ψηλότερο λόφο της περιοχής είναι από τα ωραιότερα χωριά του Luberon.Κόκκινοι βράχοι, κτήρια από κόκκινη πέτρα και στέγες σκεπασμένες με κόκκινα κεραμίδια. Ένα καταπράσινο πευκοδάσος έρχεται να “σπάσει” χρωματικά το λαμπερό κοκκινο-ώχρινο των βράχων.\nΈχει μικρές πλατείες και αδιέξοδα γεμάτα λουλούδια.Από την κεντρική πλατεία του χωριού ξεκινά το Μονοπάτι της Ώχρας, που διασχίζει το λατομείο. Ένα υπέροχο πάρκο με μονοπάτια από μαλακή άμμο.\nΠεριπλανηθήκαμε στο εσωτερικό του χωριού τριγυρίζοντας τα μεσαιωνικά σοκάκια με τις κοκκινωπές προσόψεις,μέχρι τον πύργο του ρολογιού και την εκκλησία.\nΕδώ υπάρχουν εστιατόρια, καφέ, μαγαζάκια με ντόπια αντικείμενα φτιαγμένα στο χέρι, αλλά το σήμα κατατεθέν του χωριού είναι τα παλιά λατομεία ώχρας. H εκμετάλλευσή τους ξεκίνησε το 1780, όταν κάποιος ονόματι Jean-Etienne Astier ανακάλυψε τυχαία ορισμένα κοιτάσματα.\nΑπό τότε μέχρι και τις πρώτες δεκαετίες του 20ού αι., που κατασκευάστηκαν τα χημικά χρώματα, η περιοχή γνώρισε μεγάλη άνθηση με αποκορύφωμα το 1929, οπότε καταγράφηκε ετήσια παραγωγή 40.000 τόνων!\n. Το ρολόι του 19ου αιώνα μαζί με το Καμπαναριό (Campanille) κλέβει την παράσταση.\nΞεχασμένοι και γοητευμένοι από αυτά που βλέπαμε ,δεν δώσαμε και πολύ σημασία στον καιρό.Ξαφνικά είδαμε μια τρομακτική μαυρίλα να σκεπάζει το χωριό. Άρχισε να σκοτεινιάζει και να μυρίζει βροχή. Μην ξεχνιόμαστε,φέτος ο καιρός είναι σύμμαχος μας!!!!Αποφασίσαμε να την κάνουμε σιγά σιγά.\nMετά το Rousssillon ακολουθήσαμε τον D48. Περάσαμε από τα γραφικά χωριά Apt-Cereste & Manosque και διασχίζοντας πανέμορφα οροπέδια ανάμεσα σε λιβάδια λεβάντας και πανέμορφων γραφικών δρόμων.\nΣτην επιστροφή μας στο χωριό,μόλις βγήκαμε από την εθνική οδό ,μας έκανε εντύπωση το τεράστιο χωνί που υπάρχει στα διόδια για να ρίχνεις μέσα τα κέρματα. Καλόοοοοο.\nΉταν μια μέρα γεμάτη όμορφες και παραμυθένιες εικόνες.\nΕυτυχώς υπάρχουν οι φωτογραφίες και οι μεγάλες κάρτες μνήμης για να συγκρατήσουν τέτοιες εικόνες και με την βοήθεια της τεχνολογίας να έχουμε την δυνατότητα να τις θυμόμαστε ξανά και ξανά.\nΤο μόνο αρνητικό της ημέρας ,που ενοχλεί κάθε μοτοσικλετιστή, ήταν η έντονη βροχόπτωση που\nπλέον τείνει να γίνει καθημερινή συνήθεια.\n23 05 2012 Day tour to Alpes-de-Haute-Provence\nΑναρτήθηκε από moto-traveler στις 7:18 μ.μ.


Το ιταλικό εστιατόριο της Gucci στο Λος Άντζελες - Queen Plus\nΤο ιταλικό εστιατόριο της Gucci στο Λος Άντζελες\nΤο Gucci Osteria βρίσκεται στην μπουτίκ του οίκου Gucci στο Beverly Hills.\nΨωνίζεις και γευματίζεις παράλληλα! Τι λες; Δεν είναι καταπληκτική ιδέα;\nΑυτό σκέφτηκε και ο οίκος μόδας Gucci και δημιούργησε ένα εστιατόριο στην οροφή της μπουτίκ του στο Λος Άντζελες, το οποίο σερβίρει δημιουργικά πιάτα εμπνευσμένα από την ιταλική κουζίνα. Η Gucci Osteria da Massimo Bottura -όπως είναι η ονομασία του εστιατορίου- βρίσκεται στην μπουτίκ του οίκου στο Rodeo Drive, έναν, μήκους τριών και κάτι χιλιομέτρων, δρόμο, στον οποίο είναι παρατεταγμένες όλες οι μπουτίκ μόδας.\nΗ επωνυμία του εστιατορίου φέρει το όνομα του βραβευμένου με 3 αστέρια Μισελέν σεφ Μάσιμο Μποτούρα, ο οποίος έχει δημιουργήσει ένα «βαθιά ιταλικό μενού» για το εστιατόριο.\nΕίναι η δεύτερη φορά που ο Μποτούρα συνεργάζεται με τον ιταλικό οίκο. Το 2018, είχε συνεργαστεί με τον Gucci στο εστιατόριο του οίκου στη Φλωρεντία, στο κατάστημα και μουσείο Gucci Garden όπου και πωλούνται και εκτίθενται μοναδικές κρεασιόν της Gucci.\nΤο εστιατόριο στο Μπέβερλι Χιλς όπως μπορείς να διακρίνεις κι εσύ στις φωτογραφίες παρακάτω, είναι ένας ζεστός και άνετος χώρος που με τη διακόσμηση και την υψηλή αισθητική του στέκεται επάξια δίπλα στο «αδερφάκι» του, το εστιατορίου της Gucci στη Φλωρεντία.


Υπόγεια Δράση: Οδηγούν την Ελλάδα σε τροφική εξάρτηση\nΆγρια φορολογία στους αγρότες που η Ευρώπη θέλει να τους βλέπει ως... επιχειρηματίες!\nΤη στιγμή που η ελληνική πλευρά προσπαθεί να κάνει ύστατη προσπάθεια για να βρει τη χρυσή τομή με τους δανειστές, οι αγρότες θα είναι ένας από τους κλάδους που θα πληρώσει βαρύτατο τίμημα.\nΟι δανειστές, καθώς ζητούν να εξομοιωθεί το καθεστώς φορολόγησης των αγροτικών εισοδημάτων με αυτό που ισχύει για τους ελεύθερους επαγγελματίες.\nΣτόχος είναι να αλλάξει ο τρόπος φορολόγησης και να καταργηθεί ο φόρος 13% στο εισόδημα των αγροτών με ένα πιθανό σενάριο να αναφέρει ότι θα αυξηθεί στο 33%. Από το μέτρο αυτό προβλέπεται να εξοικονομηθούν περίπου 500 εκατ. ευρώ.\nΤι σημαίνει πρακτικά αυτό; Για ποσά μέχρι 50.000 ευρώ ο συντελεστής θα ανέβει 13 μονάδες, ενώ για ποσά από 50.000 ευρώ και πάνω το χρόνο θα φορολογηθεί με 33%.\nΑκόμη οι δανειστές -σύμφωνα με πληροφορίες- ζητούν κατάργηση της επιδότησης του αγροτικού πετρελαίου, αύξηση του συντελεστή προκαταβολής φόρου από 27,5% στο 100% του κύριου φόρου εισοδήματος.\nΗ ελληνική πλευρά δέχθηκε να καταργηθούν διατάξεις όπως της απαλλαγής των αγροτικών αποζημιώσεων από την φορολογία εισοδήματος και την απαλλαγή των επιδοτήσεων από την φορολογία μέχρι του ποσού των 12.000 ευρώ.\nΚαι όλα αυτά γιατί -σύμφωνα με τους δανειστές- υπάρχει διακριτική, όπως τη χαρακτηρίζουν, φορολογική μεταχείριση των αγροτών σε σχέση με τους ελεύθερους επαγγελματίες...!\nΠαράλογες αυξήσεις φόρων στους αγρότες οδηγούν σε αύξηση του κόστους παραγωγής και, με δεδομένες τις χαμηλές (έως εξευτελιστικές) τιμές πώλησης προς τους εμπόρους, δημιουργούνται συνθήκες εγκατάλειψης αγροτικής εκμετάλλευσης της γης. Και αυτή η εξέλιξη σημαίνει πως η Ελλάδα δεν θα μπορεί να είναι ανεξάρτητη διατροφικά και θα εξαναγκαστεί σε πολύ λίγο χρονικό διάστημα να γίνει χώρα εξαρτώμενη ως προς την τροφή...\nΚαι δεν χρειάζεται να είναι κανείς έξυπνος για να καταλάβει ότι η εξάρτηση από την τροφή σημαίνει πλήρη κατοχή της χώρας, στην οποία φαίνεται πως συμφωνεί η συγκυβέρνηση Τσίπρα - Καμμένου...


Moonlight Tales: Lilith:The dark side of the moon (Κεφάλαιο 12) "Brotherhood"\nLilith:The dark side of the moon (Κεφάλαιο 12) "Brotherhood"\nΗ δύση του ηλίου ήταν πάντα η πιο δύσκολη περίοδος για τον Ντέιμον. Η ώρα που τα πλάσματα του σκότους βγαίνανε για να "παίξουν". Κλεισμένος στο δωμάτιο του αφού είχε τελειώσει την τακτοποίηση του δωματίου της κόρης της Έλενα, αγκαλιά με ένα μπουκάλι ουίσκι και ένα βιβλίο αφουγκράζονταν τους ήχους του σπιτιού. Η Έλενα δεν είχε ξαναμπεί στο δωμάτιο της κόρης της. Μετά την μικρή τους συζητήσει είχε ξαναφύγει -άγνωστο για που- για να γυρίσει λίγες ώρες αργότερα, να πάρει την μικρή που είχε ετοιμάσει η Κάθριν και να πάνε στης Τζένας. Χμ... αυτό θα είχε πλάκα.\n<Ντέιμον?> ακούστηκε η φωνή του Στέφαν έξω από την πόρτα. Μετά τον πρωινό καυγά τους ο Ντέιμον πίστευε ότι θα περνούσε ένα μεγάλο χρονικό διάστημα μέχρι να του ξαναμιλούσε ο αδερφός του.\n<Πέρνα μέσα.> του απάντησε αφήνοντας το βιβλίο του δίπλα στο τραπέζι και σηκώθηκε από το κρεβάτι την στιγμή που ο Στέφαν έμπαινε στο δωμάτιο.\n<Σε τι μπορώ να σου φανώ χρήσιμος?> τον ρώτησε ο Ντέιμον με τον συνηθισμένο σαρκαστικό του τόνο προσπαθώντας να ελαφρύνει την ατμόσφαιρα.\n<Μπορούμε να μιλήσουμε λίγο?> τον ρώτησε ο Στέφαν κλείνοντας την πόρτα πίσω του. <Σοβαρά.>\nΟ Ντέιμον απλά τον κοίταξε. Του έκανε νόημα να κάτσει και πήρε θέση απέναντι του.\n<Στέφαν...> άρχισε, όμως ο αδερφός του τον διέκοψε.\n<Όχι Ντέιμον. Άκουσέ με. Κουράστηκα. Κουράστηκα πραγματικά να μαλώνουμε. Το πρωί... Το πρωί απλά αντιδράσαμε υπερβολικά. Και οι 2.> του είπε κοιτάζοντας τον στα μάτια και συνέχισε. <Αλλά ήταν λογικό. Ντέιμον, αφήσαμε μια φορά μια γυναίκα να μπει ανάμεσά μας, ας μην το ξανακάνουμε. Το παιδί δεν μπορεί να είναι δικό μου. Εξάλλου δεν μπορούμε να κάνουμε παιδιά. Αλλά αυτό δεν σημαίνει ότι δεν μπορώ να γίνω πατέρας της. Χρειάζεται μια οικογένεια και η Έλενα χρειάζεται κάποιον δίπλα της. Όποιου και αν είναι προφανώς δεν θέλει να έχει καμιά σχέση μαζί τους. Θέλω να παίξω αυτό τον ρόλο για εκείνη αλλά αν αυτό ρισκάρει την σχέση μου μαζί σου δεν νομίζω ότι αξίζει τον κόπο. Ντέιμον, άφησα την Κάθριν να μπει ανάμεσά μας και σε έχασα για πολλά χρόνια. Δεν θέλω να ξαναγίνει. Είσαι η μόνη οικογένεια που μου έχει απομείνει και αν μπορέσω να κάνω μια καινούργια με την Έλενα θέλω να είσαι μέρος της. Ξέρω ότι τα αισθήματά σου για την Έλενα δεν έχουν φύγει. Και μπορεί να μην φύγουν και ποτέ. Αλλά δεν θέλω να σε χάσω ξανά.>\nΟ Ντέιμον τον άκουγε τόση ώρα προσεχτικά νιώθοντας χειρότερα με κάθε λέξη. Έπρεπε να του το πει. Ο Στέφαν είχε δικαίωμα να ξέρει και ας τον μισούσε για το υπόλοιπο της αιωνιότητας.\n<Στέφαν, υπάρχει κάτι που δεν ξέρεις και πρέπει να μάθεις...> προσπάθησε να του πει όμως ο Στέφαν σήκωσε το χέρι του κάνοντας σήμα να σωπάσει.\n<Δεν χρειάζεται να μου πεις τίποτα. Δεν θέλω να ξέρω τίποτα και δεν χρειάζεται να μάθω κάτι. Είσαι αδερφός μου, Ντέιμον, και δεν μπορώ να σε αλλάξω. Είσαι αυτός που είσαι και πρέπει να μάθω να ζω μ' αυτό. Απλά πες μου ότι θα είσαι εκεί αν ξεκινήσω μια καινούργια οικογένεια.>\nΓιατί δεν ήθελε να τον ακούσει? Και γιατί ο ίδιος ήταν τόσο δειλός ώστε να το πει μια και έξω? Το μυαλό του Ντέιμον ήταν έτοιμο να σπάσει. Όμως δεν ήταν μόνο δικό του μυστικό για να το πει. Όσο και αν ήθελε ένα κομμάτι του να του πει τα πάντα, τα λόγια του Στέφαν δεν τον άφηναν. Δεν ήθελε να ξαναχάσει τον αδερφό του. Είχε κάνει τόσα και παρόλα αυτά δεν είχε φύγει. Έπρεπε να μιλήσει με την Έλενα. Και μάλιστα γρήγορα.\n<Θα είμαι εκεί για εσένα Στέφαν. Όμως τώρα χρειάζομαι λίγο αέρα. Θα είμαι στο Grill.> του είπε ενώ έφευγε γρήγορα από το δωμάτιο και έξω από το σπίτι αφήνοντας πίσω τον Στέφαν να απορεί για το τι τρέχει με τον αδερφό του.\n<Τι συνέβη?> ρώτησε η Κάθριν τον Στέφαν όταν τον δει να κατεβαίνει προβληματισμένος από πάνω. <Γιατί έφυγε έτσι ο Ντέιμον?>\n<Δεν ξέρω.> της απάντησε μπερδεμένα και κάθισε δίπλα της στον καναπέ. <Τι ξέρεις εσύ?> την ρώτησε καχύποπτα βλέποντας να μην αντιδράει.\n<Εσύ μίλησες μαζί του, εγώ πως θα ξέρω? Το μόνο που γνωρίζω είναι ότι ήταν κλεισμένος στο δωμάτιο του για ώρες προτού επιστρέψεις.> του είπε απλά καθώς σηκωνόταν και πήγαινε προς την κουζίνα.\n<Αίμα ή αλκοόλ?> του φώναξε ανοίγοντας το ψυγείο.\n<Και τα δυο.> της απάντησε κάνοντας την να μείνει με το στόμα ανοιχτό.\n<Κάποιος είναι σε περίεργη διάθεση.> μουρμούρισε καθώς του έφερνε την παραγγελία του.\n<Δεν λες τίποτα.> της απάντησε καθώς άδειαζε το ποτήρι του...\nΠοιά μπύρα ήταν αυτή? Η δέκατη? Μπορεί.\nΟ Ντέιμον είχε χάσει το μέτρημα. Και την όρεξη του για ζωή επίσης. Ήταν εδώ για πάνω από μια ώρα και για το μόνο που ενδιαφερόταν ήταν να πιεί όσο περισσότερο αλκοόλ μπορούσε ώστε να μπορέσει να κλείσει τα πάντα. Αναμνήσεις, συναισθήματα, ενοχές. Ω, ενοχές! Τουλάχιστον μέχρι τώρα τα πήγαινε καλά.\n<Ντέιμον?> Τι θα γινόταν σήμερα? Πουθενά δεν θα μπορούσε να βρει λίγη ησυχία? Μήπως να πήγαινε στο δάσος? Ποιός θα τον έβρισκε εκεί? Τα κουνέλια? Μμμ... καλή ιδέα σκέφτηκε.\n<Ντέιμον!> Η φωνή του Άλαρικ πιο κοντά τώρα τον ανάγκασε να επικεντρωθεί στον φίλο του που καθόταν τώρα δίπλα του.\n<Πως και δεν είσαι σπίτι με τα παιδιά και την Τζένα, Ρικ?> τον ρώτησε τελειώνοντας την μπύρα του και παραγγέλνοντας την επόμενη για εκείνον και μια για τον Άλαρικ.\n<Δεν αντέχω άλλο Ντέιμον. Λατρεύω την κόρη μου και το ξέρεις αλλά έχουμε και τα άλλα δυο τώρα σπίτι. Του Τζέρεμι και της Έλενας. Βέβαια το κοριτσάκι της Έλενας είναι πολύ ήσυχο, δεν ενοχλεί καθόλου, κάθεται σε μια γωνίτσα...\n<Δεν θέλω να μιλήσω για την κόρη της.>\n<Τότε θες να μου πεις τι κάνεις τέτοια ώρα εδώ τύφλα?>\n<Δεν είμαι τύφλα.>\n<Ναι, ε? Πόσα είναι αυτά?> τον ρώτησε δείχνοντας του τέσσερα δάχτυλα.\n<Όσα θα σου ξεριζώσω άμα δεν σταματήσεις τις βλακείες.> του απάντησε αγριεμένα σπρώχνοντας το χέρι του μακριά.\n<Γιατί είσαι εδώ?>\n<Ήθελα να ξεφύγω. > Η φωνή του Ντέιμον ήταν αυστηρή και ήταν φανερό ότι δεν είχε καμία όρεξη να συζητήσει τίποτα άλλο.\n<Από ποιόν? > Ο Άλαρικ ήταν αποφασισμένος να τον κάνει να μιλήσει. Ήξερε ότι το χρειαζόταν να μιλήσει σε κάποιον, όπως ήξερε ότι δεν θα μιλούσε ποτέ στον Στέφαν.\n<Από όλα. Την Έλενα, τον Στέφαν, την Κάθριν. Τα ψέματα ,τις ενοχές, τα λάθη. Όλα.>\n<Και το αλκοόλ σε κάνει να τα ξεχνάς?>\n<Για λίγο, ναι.> του απάντησε γελώντας πικρά και πίνοντας άλλη μια γουλιά.\n<Θες να μου μιλήσεις?> Το ενδιαφέρον του Άλαρικ ήταν αληθινό και ο Ντέιμον πραγματικά αισθανόταν ότι ο φίλος του δεν θα τον έκρινε αν του μιλούσε. Αλλά δεν μπορούσε να το κάνει. Για 2 βασικούς λόγους. Ένα, δεν ήταν μόνο δικό του μυστικό και δυο, ο Άλαρικ από την στιγμή που παντρεύτηκε την Τζένα ήταν κατά μια έννοια θείος της Έλενας.\n<Δεν έχω κάτι να σου πω. > του είπε απλά.\n<Εγώ νομίζω ότι έχεις. > Η επιμονή του Άλαρικ ήταν αξιοσημείωτη.\n<Δεν νομίζω να σου αρέσει αυτό που θα ακούσεις.>\n<Θα αισθανθείς καλύτερα άμα το βγάλεις από μέσα σου. >\n<Μπορεί. > Ήθελε να του το πει. Να βγάλει αυτό το μυστικό που του κατάτρωγε την ψυχή ένα χρόνο τώρα. Να μπορέσει να την κοιτάει χωρίς να θυμάται την νύχτα του Δεκαπενταύγουστου. Χωρίς να πονάει το κορμί του κάθε φορά που την άγγιζε έστω στιγμιαία.\n<Λέγε. > του είπε ο Άλαρικ αρχίζοντας να χάνει την υπομονή του.\n<Μήπως έχει να κάνει με εσένα και την Έλενα και αυτό που συνέβη πριν 12 μήνες?>\nΕ, μα θα έσκαγε! Ένα τέταρτο τώρα και προσπαθούσε να του το φέρει γύρω-γύρω. Ε, αφού του το έπαιζε χαζός ήθελε πιο δραστικά μέτρα. Επίθεση κατά μέτωπο! Είδε το πρόσωπο του Ντέιμον να αλλάζει από την έκπληξη.\n<Ξέ-ξέρεις? Μα πως? > τον ρώτησε τραυλίζοντας μην μπορώντας να καταλάβει πως στο καλό ο φίλος του ήξερε.\n<Δυο μέρες αργότερα από το ... γεγονός η Έλενα ήρθε σε κακά χάλια σπίτι. Ήθελε να μιλήσει στην Τζένα. Όμως δεν ήταν εκεί. Αλλά ήμουν εγώ... >\nΌταν η Έλενα είχε μπει κλαμένη και φουριόζα στο σπίτι πέφτοντας πάνω του, δεν φανταζόταν ότι 2 ώρες αργότερα θα ήταν καθισμένοι στον καναπέ του σαλονιού με 2 κούπες στα χέρια τους και την Έλενα να του μιλάει για την επιστροφή του Ντέιμον στο Mystic Falls και εκείνο το βράδυ προσπαθώντας να σταματήσει τα δάκρυα που έτρεχαν από τα μάτια της ενώ εκείνος απλά την άκουγε όπως του είχε ζητήσει...\n<Στα είπε όλα? > τον ρώτησε ο Ντέιμον καθώς το ποτό είχε αρχίσει να κάνει την δουλειά του και είχε αρχίσει να ρίχνει τις άμυνες του.\n<Όχι. Αλλά και πάλι θέλω να ακούσω την δικιά σου πλευρά. Είσαι φίλος μου και θέλω να ξέρω πως είσαι.> του απάντησε ακουμπώντας το χέρι του στον ώμο του.\n<Και η Έλενα όμως είναι ανιψιά σου. >\n<Ναι, αλλά εγώ θέλω να δω εσύ τι θα μου πεις.> Σιωπή έπεσε ανάμεσά τους καθώς ο Ντέιμον έδινε μια εσωτερική μάχη και ο Άλαρικ απλά περίμενε.\n<Τι ξέρεις? > τον ρώτησε τελικά.\n<Όχι πολλά. Δεν μπήκε σε λεπτομέρειες. Απλά μου είπε τι έγινε. >\n<Μμ... > του απάντησε ο Ντέιμον κατεβάζοντας το υπόλοιπο της μπύρας του με μια γουλιά.\n<Θα μου πεις λοιπόν?> Είχε αρχίσει να γίνεται ανυπόμονος.\n<Οκ.> του είπε νικημένος καθώς ένα περίεργο χαμόγελο σχηματιζόταν στα χείλη του. <Αλλά καλύτερα να αρχίσεις να πίνεις.>\nΟ Άλαρικ λαμβάνοντας το μήνυμα καθαρά πήρε το ποτήρι στα χέρια του και το έφερε στα χείλη του.


Πήρε Αντωνάκη και ανανέωσε με τέσσερις ο Απόλλων Πάτρας - Μπάσκετ - Ελλάδα Α2 / Β' / Γ' Εθνική | sport-fm.gr: bwinΣΠΟΡ FM 94.6\nΤον 28χρονο φόργουορντ Τάσο Αντωνάκη απέκτησε ο Απόλλων Πάτρας, ενώ ανανέωσε τα συμβόλαια των Νίκου Τσιακμά, Φώτη Ζούμπου, Βασίλη Νιφόρα και Φώτη Παπαφωτίου.\nΗΜΕΡΟΜΗΝΙΑ ΔΗΜΟΣΙΕΥΣΗΣ: 06/08/2020, 10:14\n-«Η διοίκηση του Ερασιτέχνη Απόλλωνα είναι στην ευχάριστη θέση να ανακοινώσει την επέκταση της συνεργασίας με τον πατρινό ταλαντούχο άσο Νίκο Τσιακμά για την επόμενη αγωνιστική χρονιά 2020-2021.\nΝίκο καλή συνέχεια στην οικογένεια του Απόλλωνα…»\n-«Η διοίκηση του Ερασιτέχνη Απόλλωνα είναι στην ευχάριστη θέση να ανακοινώσει την συνέχιση της συνεργασίας με τον Φώτη Ζούμπο για την επόμενη αγωνιστική χρονιά 2020-2021.\n-«Η διοίκηση του Ερασιτέχνη Απόλλωνα είναι στην ευχάριστη θέση να ανακοινώσει την συνέχιση της συνεργασίας με τον πατρινό Βασίλη Νιφόρα για την επόμενη αγωνιστική χρονιά 2020-2021.\n-Επένδυση με παρόν και μέλλον για τον Απόλλωνα.


Αίρεση και Εκκλησία\nΑίρεση γενικά αποκαλείται το θεολογικό σύστημα το οποίο έχει απορριφθεί από την Εκκλησία διότι σφάλει ως προς την αλήθεια η οποία είτε αποτελεί εμπειρική βίωση και όραση του Θείου ή συνήθως διατυπώνεται με σαφήνεια από Οικουμενική Σύνοδο.\nΩς αίρεση νοείται η ανατροπή της πίστεως, η εκτροπή από την αποκαλυφθείσα αλήθεια, η αστοχία περί την αλήθεια, το ναυάγιο περί την πίστη, ψευδοδιδασκαλία, ψευδοπροφητεία, εκφυλισμός του εκκλησιαστικού γεγονότος, βλασφημία, ενώ κατά τον άγιο Νικόδημο τον Αγιορείτη, στην αίρεση «η διαφορά φαίνεται παρευθύς και αμέσως περί την της εις Θεόν πίστεως». Κατά τον Μέγα Βασίλειο, η αίρεση αποτελεί εναντίωση στο Ευαγγέλιο και στην «υγιαίνουσα διδασκαλία», «καινοτομία περί την πίστην» η οποία τραυματίζει την εκκλησιαστική συνοχή. Όλες, μα όλες οι αιρέσεις που παρουσιάστηκαν στην ιστορία της Εκκλησίας στο κοινό χριστιανικό πλαίσιο κινούνταν πάντοτε μέσα στον θρησκειοποιημένο ατομοκεντρικό χώρο της θρησκείας.\nΘα πρέπει όμως να τονιστεί πως η αίρεση διαφέρει από το σχίσμα. Το σχίσμα έχει να κάνει με διοικητική – νομολογιακή διαφορά και δεν είναι απαραίτητο ένας σχισματικός να είναι κατ’ ανάγκη και αιρετικός αλλά μπορεί και να είναι. Βέβαια στον χώρο της παρανόησης, εσφαλμένα ένας αιρετικός συχνά μπορεί να αποκαλείται σχισματικός ή και αντίστροφα.\nΚατόπιν ομολογίας Αγίων Πατέρων δι’ Αγίου Πνεύματος, η αίρεση αποτελεί σε τελική ανάλυση βλασφημία είτε κατά της Αγίας Τριάδος είτε μεμονωμένα κατά των Υποστάσεών της και για τον λόγο αυτό η κριτική που της γίνεται είναι αυστηρότατη σε σημείο να παρεξηγείται από κατά καιρούς αδαείς περί των εκκλησιαστικών ζητημάτων. Είναι περίπου σαν να βγαίνει κάποιος δημόσια ή ιδιωτικά και να αρχίζει να λέει: «… τον Χριστό σου, … την Παναγία σου κλπ.» Σχηματικά, είναι ακριβώς το ίδιο. Είναι βλασφημία κατά του Θείου και φυσικά ουδεμία «πνευματική» επικοινωνία δεν μπορεί να υπάρξει με αυτόν έως ότου συνέλθει και μετανοήσει. Με μια σημαντική επισήμανση όμως η οποία παραπέμπει στο παράδειγμα του ιερού Αυγουστίνου. Ο αιρετικός που δεν έχει επίγνωση του τι πράττει ή δεν του έχει υποδειχθεί το λάθος, δεν είναι δυνατό να αντιμετωπίζεται με την ίδια αυστηρότητα. Για παράδειγμα, τα εκατομμύρια «πιστών» όλων των αποχρώσεων ακόμη και μέσα στους κόλπους της Εκκλησίας. Η πλειοψηφία αυτών αδιάφορη και «χλιαρή». Ούτε που αντιλαμβάνονται τι γίνεται και τι τους «ξημερώνει». Για τον συνειδητοποιημένο αιρετικό και πνευματικά επικίνδυνο, ο ίδιος ο Απόστολος Παύλος προειδοποιεί: «αἱρετικὸν ἄνθρωπον μετὰ μίαν καὶ δευτέρα νουθεσίαν παραιτοῦ», διότι τον έχει ως υποχείριό του ο Διάβολος και τον οδηγεί γραμμή προς τον πνευματικό θάνατο φορώντας του πνευματικά παραμορφωτικά γυαλιά για να κοιτάζει άλλον Χριστό. Το τραγικό είναι ότι δεν βλέπει. Απλά κοιτάζει. Μόνο η προσευχή χωρεί για αυτόν με μεγάλη αγάπη. Τα υπόλοιπα τα αναλαμβάνει η Θεία Χάρις κατά τη συνείδησή του.\nΕκκλησιαστικά δεν υπάρχει μεγάλη και μικρή αίρεση. Κάθε απόκλιση από την αλήθεια, κάθε προσπάθεια νόθευσης του διάφανου κρυστάλλου της Εκκλησίας, κάθε εκτροπή και εκφυλισμός που διαστρέφει και Πατριάρχης ακόμη, αποτελεί πληγή για τα μέλη της η οποία «αιμορραγεί και μολύνει» τον νου και την ψυχή και είναι καταδικαστέα. Οδηγεί δηλαδή απευθείας και ύπουλα προς τον πνευματικό θάνατο. Και το δραματικό είναι πως αυτό πολύ δύσκολα γίνεται αντιληπτό. Κάποτε ο Διάβολος μέσω κάποιων κακόβουλων πήγε να πειράξει έναν σεβάσμιο γέροντα στο Άγιο Όρος, κατά τη συνήθη τακτική του εκεί, με σκοπό να τον οδηγήσει στην οίηση και τον ξιπασμό κι εκείνος τους αντιμετώπιζε με άκρα ταπείνωση: «Είσαι κλέφτης – Είμαι. Είσαι ψεύτης – Είμαι. Είσαι λαίμαργος – Είμαι. Είσαι πόρνος – Είμαι. Είσαι αιρετικός – Όχι, δεν είμαι». Στο ερώτημα του υποτακτικού του γιατί στο τελευταίο απάντησε έτσι, του είπε πως σε όλα τα υπόλοιπα αμαρτήματα θα μπορούσε να βάλει μετάνοια και να σωθεί, με την αίρεση όμως είναι χαμένος «από χέρι». Τόσο μεγάλη σημασία δίνουν οι Πατέρες στο πρόβλημα αυτό αρκεί να τίθεται με προσοχή στις πραγματικές του προοπτικές και διαστάσεις και πάντοτε υπό τους κόλπους της Εκκλησίας. Ο αιρετικός πιστεύει σε αλλοτριωμένο, άρα άλλον Θεό – είδωλο δηλαδή είναι κατά βάση ειδωλολάτρης.\nΓια να μιλήσουμε «έξω απ’ τα δόντια», με κομπογιαννίτες αιρετικούς «ιατρούς» και λανθασμένη φαρμακευτική αγωγή και θεραπεία δεν σώζεται ο πάσχων πτωτικός άνθρωπος, τόσο κατά σάρκα όσο και κατά πνεύμα. Αυτό είναι ανάγκη να γίνει κατανοητό και επιπρόσθετα η μη εκκλησιαστική σύμπραξη με αιρετικούς γίνεται μόνο από αγάπη, προς νουθεσία δική τους και προστασία ημών. Οι ιεροί κανόνες απαγορεύουν τη συμπροσευχή και τη συλλειτουργία σε αιρετικό περιβάλλον. Σε καμία όμως περίπτωση αυτό δεν έχει να κάνει με την ιερότητα του ανθρώπου όποιος κι αν είναι ό,τι κι αν έχει πράξει αυτός καθ’ αυτός αλλά με την αίρεση που μεταφέρει. Ο άνθρωπος ως μοναδική εικόνα Θεού, τιμάται από την Εκκλησία σε όλες του τις διαστάσεις.\nΕτικέτες ΑΙΡΕΣΕΙΣ , ΑΡΘΡΑ-ΑΠΟΨΕΙΣ , ΣΑΡΑΝΤΙΔΗΣ ΑΠΟΣΤΟΛΟΣ\nΔιαδήλωση οπαδών του Σατανά για να γιορτάσουν τα αποκαλυπτήρια – Διαμαρτύρονται χριστιανοί ακτιβιστές Διαμαρτυρίες και αντιδράσεις προκάλεσε η τοποθέτηση εν...\n*του Νεκτάριου Δαπέργολα** Αφού ολοκληρώθηκε η ασύλληπτη προδοσία της Μακεδονίας και δρομολογήθηκε και μία άθλια συμφωνία με τους Αλβανούς (π...\nΑρχειοθήκη ιστολογίου Αυγούστου ( 132 ) Ιουλίου ( 281 ) Ιουνίου ( 300 ) Μαΐου ( 282 ) Απριλίου ( 292 ) Μαρτίου ( 377 ) Φεβρουαρίου ( 316 ) Ιανουαρίου ( 405 ) Δεκεμβρίου ( 330 ) Νοεμβρίου ( 325 ) Οκτωβρίου ( 381 ) Σεπτεμβρίου ( 320 ) Αυγούστου ( 267 ) Ιουλίου ( 290 ) Ιουνίου ( 281 ) Μαΐου ( 270 ) Απριλίου ( 265 ) Μαρτίου ( 304 ) Φεβρουαρίου ( 212 ) Ιανουαρίου ( 243 ) Δεκεμβρίου ( 236 ) Νοεμβρίου ( 237 ) Οκτωβρίου ( 213 ) Σεπτεμβρίου ( 237 ) Αυγούστου ( 169 ) Ιουλίου ( 238 ) Ιουνίου ( 368 ) Μαΐου ( 221 ) Απριλίου ( 214 ) Μαρτίου ( 292 ) Φεβρουαρίου ( 273 ) Ιανουαρίου ( 226 ) Δεκεμβρίου ( 180 ) Νοεμβρίου ( 174 ) Οκτωβρίου ( 211 ) Σεπτεμβρίου ( 152 ) Αυγούστου ( 106 ) Ιουλίου ( 152 ) Ιουνίου ( 141 ) Μαΐου ( 134 ) Απριλίου ( 118 ) Μαρτίου ( 137 ) Φεβρουαρίου ( 101 ) Ιανουαρίου ( 125 ) Δεκεμβρίου ( 107 ) Νοεμβρίου ( 110 ) Οκτωβρίου ( 145 ) Σεπτεμβρίου ( 244 ) Αυγούστου ( 244 ) Ιουλίου ( 250 ) Ιουνίου ( 295 ) Μαΐου ( 248 ) Απριλίου ( 271 ) Μαρτίου ( 248 ) Φεβρουαρίου ( 267 ) Ιανουαρίου ( 204 ) Δεκεμβρίου ( 227 ) Νοεμβρίου ( 158 ) Οκτωβρίου ( 202 ) Σεπτεμβρίου ( 190 ) Αυγούστου ( 243 ) Ιουλίου ( 304 ) Ιουνίου ( 241 ) Μαΐου ( 269 ) Απριλίου ( 260 ) Μαρτίου ( 274 ) Φεβρουαρίου ( 271 ) Ιανουαρίου ( 275 ) Δεκεμβρίου ( 361 ) Νοεμβρίου ( 503 ) Οκτωβρίου ( 553 ) Σεπτεμβρίου ( 514 ) Αυγούστου ( 635 ) Ιουλίου ( 404 ) Ιουνίου ( 352 ) Μαΐου ( 102 )\nΟΡΘΟΔΟΞΗ ΠΙΣΤΗ (973)


Τα skincare μυστικά στα οποία ορκίζονται οι beauty experts - CozyVibe\nHome / Beauty / Τα skincare μυστικά στα οποία ορκίζονται οι beauty experts\nΤα skincare μυστικά στα οποία ορκίζονται οι beauty experts\nΟι beauty experts προειδοποιούν: Αυτά πρέπει να κάνουμε για λαμπερό και όμορφο δέρμα.\nΤι δεν πρέπει να λείπει από την skincare ρουτίνα σας; Οι beauty experts μας απαντούν.\nΤο μασάζ είναι το απόλυτο beauty key.\nΌπως υποστηρίζουν οι δερματολόγοι και οι beauty experts, το μασάζ με κυκλικές, απαλές κινήσεις στο πρόσωπο είναι εξαιρετικά ευεργετικό σε ό,τι αφορά την καταπολέμηση της πρόωρης γήρανσης, την μείωση των λεπτών γραμμών αλλά και τη λάμψη της επιδερμίδας. Μπορείτε να κάνετε μασάζ με ειδικά gadgets που κυκλοφορούν στην αγορά αλλά και με τα ίδια τα χέρια σας. Το μασάζ ενεργοποιεί την παραγωγή κολλαγόνου, κάνοντας το δέρμα πιο σφριγηλό, ελαστικό και κατ’ επέκταση νεανικό.\nΤο αντηλιακό είναι κάτι παραπάνω από απαραίτητο.\nΜην ξεχνάτε να φοράτε αντηλιακό καθημερινά. Μπορεί να μην το νιώθετε όμως οι ακτίνες του ήλιου καταστρέφουν το δέρμα μας και μας οδηγούν με μαθηματική ακρίβεια στην πρόωρη γήρανση, την αφυδάτωση της επιδερμίδας και συνολικά την αλλοίωσή της. Φορέστε κάθε πρωί αντηλιακό με υψηλό δείκτη προστασίας και έπειτα την ενυδατική σας κρέμα.\nΑγοράστε προϊόντα ανάλογα με τον τύπο της επιδερμίδας σας.\nΤο να γνωρίζετε τον τύπο επιδερμίδας σας είναι εξίσου σημαντικό με το να περιποιείστε ευλαβικά το πρόσωπό σας. Για αυτόν τον λόγο πρέπει να αγοράσετε τα επόμενα προϊόντα περιποίησης της επιδερμίδας σας με βάση όχι μόνο την ποιότητά τους, αλλά και τον τύπο επιδερμίδας. Άλλα προϊόντα χρειάζονται όσες έχουν λιπαρή επιδερμίδα, άλλες όσες έχουν μεικτή και άλλη όσες έχουν ξηρή.\nΓια την απόλυτη λάμψη επενδύστε σε βιταμίνη C.\nΗ βιταμίνη C είναι ένα από τα ισχυρότερα αντιοξειδωτικά, που βοηθούν στην προστασία του δέρματος από τους περιβαλλοντικούς παράγοντες που επιταχύνουν τη γήρανση. Επιπλέον, έχει αποδειχθεί ότι η βιταμίνη C προωθεί και ενθαρρύνει την σύνθεση ελαστίνης και κολλαγόνου, απαλλάσσοντάς μας από το θαμπό δέρμα. Επιλέξτε προϊόντα που περιέχουν την πολυπόθητη βιταμίνη ή εντάξτε στη διατροφή σας τροφής που είναι πλούσιες σε αυτή, όπως τα εσπεριδοειδή, οι κίτρινες πιπεριές και το κουνουπίδι.


Δήμητρης Σαμόλης - Zinapost.gr\nΔημήτρης Σαμόλης: Ο Βασταρδής εμφανίζεται στο Διαφάνι μετά τον θάνατο της Θεοδοσίας…\nΜια ανατροπή συμβαίνει λίγο πριν μπω εγώ\n“Άγριες Μέλισσες”: Ποιος πρωταγωνιστής επιστρέφει στη σειρά;\nΟι ανατροπές δεν σταματούν...\nΟ πατέρας μου μέχρι και σήμερα έχει ενστάσεις που είμαι ηθοποιός\n“Ο πατέρας μου μέχρι και σήμερα έχει ενστάσεις. Πιστεύει ότι ως δικηγόρος θα είχα κάνει περισσότερα πράγματα στη ζωή μου. Λίγο τώρα με τις “Άγριες Μέλισσες” έχει κάπως χαρεί και ηρεμήσει. Όταν ήμουν μικρός είχαμε συμφωνήσει πως θα έπαιζα στο θέατρο μόνο αν έπαιρνα καλούς βαθμούς στο σχολείο. Έτσι από εκεί που στο Δημοτικό ήμουν […]\nΌταν είδα το πρώτο επεισόδιο από τις “Άγριες Μέλισσες” μέσα μου έλεγα, μακάρι να παίξω σ’ αυτήν τη σειρά…\n“Eίναι μία από τις πιο όμορφες συνεργασίες που έχω κάνει όλα αυτά τα χρόνια. Όταν ξεκίνησε η σειρά ήμουν φανατικός τηλεθεατής της. Είναι μία σειρά φαινόμενο. Όχι μόνο από τα νούμερα τηλεθέασης, αλλά και από την ένταση της αγάπης του κόσμου. Ο κόσμος έχει αγαπήσει τους ήρωες και ταυτίζεται μαζί τους. Σε ιντριγκάρει το κάθε επεισόδιο. […]\nΔημήτρης Σαμόλης για “Άγριες Μέλισσες”: Ο γιατρός Βασταρδής θα έρθει αντιμέτωπος με τον Λάμπρο για την Θεοδοσία\nΣυνέντευξη στο TV O’CLOCK και στην Σοφία Τσίρκα, έδωσε ο Δημήτρης Σαμόλης, ο οποίος ενσαρκώνει τον γυαικολόγο Αλέξανδρο Βασταρδή στις “Άγριες Μέλισσες”, ο οποίος κάνει σχέση με την Θεοδοσία. Πώς προέκυψε η συμμετοχή σου στη σειρά Άγριες Μέλισσες; Αρχικά με είχαν πάρει για τον ρόλο του Παύλου, αλλά αυτό δεν ευδοκίμησε, διότι τελικά τον χαρακτήρα υποδύθηκε […]\nOι αποκαλύψεις του Δημήτρη Σαμόλη για τις «Άγριες Μέλισσες» και τη σχέση του γυναικολόγου με την Θεοδοσία\nΟ Γρηγόρης Αρναούτογλου υποδέχτηκε το βράδυ της Πέμπτης στο «The 2Night Show» τον Δημήτρη Σαμόλη. Ο γοητευτικός γυναικολόγος από τις «Άγριες Μέλισσες» έκανε πολλές αποκαλύψεις για τη σχέση του με τη Θεοδοσία και τις αναταραχές που θα φέρει στο Διαφάνι. “Ο γιατρός μένει μέχρι κάποιο σημείο που έχω διαβάσει. Κάποια στιγμή πηγαίνει και στο Διαφάνι […]\nΔημήτρης Σαμόλης: Ο γυναικολόγος από τις «Άγριες Μέλισσες» κάνει πολλές αποκαλύψεις για τις αναταραχές που θα φέρει στο Διαφάνι\nΑπόψε στις 23:45, o Γρηγόρης Αρναούτογλου υποδέχεται στο «The 2Night Show»τον Δημήτρη Σαμόλη. Ο γυναικολόγος από τις «Άγριες Μέλισσες» κάνει πολλές αποκαλύψεις για τη σχέση του με τη Θεοδοσία και τις αναταραχές που θα φέρει στο Διαφάνι. Ο ηθοποιός και τραγουδοποιός εξηγεί ότι από φοιτητής της Νομικής συνειδητοποίησε πως το επάγγελμα του δικηγόρου, του προκαλούσε […]\n«Άγριες Μέλισσες»: Ο γυναικόλόγος Αλέξανδρος Βασταρδής φέρνει τα πάνω κάτω στη σειρά\nΣτο αποψινό επεισόδιο της σειράς «Άγριες Μέλισσες» μπαίνει ως guest ο Δημήτρης Σαμόλης, ο οποίος θα ενσαρκώσει τον ρόλο του γιατρού Αλέξανδρου Βασταρδή. Λίγα στοιχεία για τον ρόλο ΑΛΕΞΑΝΔΡΟΣ ΒΑΣΤΑΡΔΗΣ Ένας νέος και γοητευτικός γυναικολόγος, στη Λάρισα. Η καλή του φήμη οδηγεί τον Νικηφόρο και τη Δρόσω να ζητήσουν τη βοήθειά του στο ζήτημα της εγκυμοσύνης. Σύντομα όμως, […]\nΣε τρελλά κέφια η Παυλίνα Βουλγαράκη! (Photos)\nΗ Παυλίνα Βουλγαράκη είναι αναμφισβήτητα μία από τις πιο ταλαντούχες ερμηνεύτριες της γενιάς της και μια κοπέλα χαμηλών τόνων, που μας απασχολεί μόνο με τα επαγγελματικά της. Η νεαρή τραγουδίστρια πρόσφατα βρέθηκε σε γνωστό μαγαζί του κέντρου, για να ακούσει τον συνάδελφο της, Δημήτρη Σαμόλη και φάνηκε να το καταδιασκεδάζει. Η όμορφη Παυλίνα χόρεψε στο […]


Λεβαντίνη | tsougrana.eu\nΛατινική ονομασία: Santolina chamaecuparissus\nΚαταγωγή: Παραμεσόγειες χώρες\nΑνάλογα με το είδος έχουμε φυτά με πράσινα φύλλα και υποκίτρινα άνθη και φυτά με γκριζοπράσινα φύλλα και έντονα κίτρινα άνθη.\nΗ λεβαντίνη είναι ένας πολυετής, αειθαλής, αρωματικός θάμνος με αργή ανάπτυξη. Σε ύψος φτάνει τα 60 εκατοστά. Έχει έντονη διακλαδιζόμενο βλαστό και πολλές παραφυάδες. Τα φύλλα της είναι μικρά και λεπτά, γκριζοπράσινου χρώματος. Δημιουργούν ένα πυκνό φύλλωμα και οι παλαιότεροι βλαστοί είναι αρκετά παχιοί και έχουν τάση ξυλοποίησης. Τα άνθη της είναι κίτρινα ή υποκίτρινα σε σφαιρικές ταξιανθίες χωρίς πέταλα.\nΕδαφοκάλυψη, φύτευση σε βραχόκηπους, δημιουργία μπορντούρων. Κατάλληλο για παραθαλάσσιες περιοχές\nΕίναι φυτό που έχει ανάγκη τον ήλιο και για αυτό επιλέγουμε ηλιόλουστες θέσεις.\nΑνθεκτικό σε υψηλές και χαμηλές θερμοκρασίες. Ανθεκτικό στην ξηρασία.\nΠροτιμά τα ελαφρά εδάφη, ουδέτερα έως αλκαλικά σε pH, με πολύ καλή αποστράγγιση. Αντέχει σε άγονα και ασβεστούχα εδάφη. Δεν συνίσταται φύτευση σε υγρά εδάφη.\nΈχει ελάχιστες ανάγκες ποτίσματος. Φροντίζουμε το έδαφος να έχει στεγνώσει εντελώς μεταξύ των ποτισμάτων.\nΚλαδεύουμε ελαφρά στο τέλος της ανθοφορίας της (τέλη καλοκαιριού) για την καλύτερη υγεία και εμφάνιση του φυτού. Το κλάδεμα γίνεται είτε περιφερειακά στο φυτό είτε μειώνοντας ομοιόμορφα το ύψος του μερικά εκατοστά. Μετά ή κατά την άνθηση αφαιρούμε τα ξερά άνθη που παραμένουν στο φυτό.\nΠροσθέτουμε κομπόστ ή κοπριά πριν την φύτευση. Μικρή ποσότητα λιπάσματος φυτικής προέλευσης μπορεί να προστεθεί στις αρχές της Άνοιξης.\nΜε μοσχεύματα σε συνδυασμό με χρήση ορμόνης ριζοβολίας.\nΜπορεί να δούμε το φυτό να ξεράνετε τον Χειμώνα σε πολύ χαμηλές θερμοκρασίες, αλλά δεν χρειάζεται να ανησυχήσουμε καθώς θα αναβλαστήσει την Άνοιξη.\nΗ λεβαντίνη δεν έχει καμία συγγένεια με την γνωστή μας λεβάντα και ανήκουν σε διαφορετικές οικογένειες.


ΒΙΣΑΛΤΗΣ/VISALTIS: 2 ΙΟΥΝΙΟΥ 1941-ΜΑΖΙΚΗ ΕΚΤΕΛΕΣΙΣ ΑΜΑΧΩΝ ΣΤΟ ΚΟΝΤΟΜΑΡΙ ΧΑΝΙΩΝ ΑΠΟ ΤΟΥΣ ΓΕΡΜΑΝΟΥΣ\n2 ΙΟΥΝΙΟΥ 1941-ΜΑΖΙΚΗ ΕΚΤΕΛΕΣΙΣ ΑΜΑΧΩΝ ΣΤΟ ΚΟΝΤΟΜΑΡΙ ΧΑΝΙΩΝ ΑΠΟ ΤΟΥΣ ΓΕΡΜΑΝΟΥΣ\nΟἱ Κρῆτες ἔχουν πληρώσει πολύ ἀκριβά τήν ἀγάπη τους γιά τήν πατρίδα καί τήν ἐλευθερία. Ἐναντίον τῶν Ἐνετῶν ἐπανεστάτησαν 27 φορές καί ἄλλες 4 φορές ἐναντίον τῶν τούρκων μέ ὅλα τά γνωστά ἐπακόλουθα αὐτῶν πού ἠττῶνται ἀλλά δέν ὑποτάσσονται.\n“Την 1η ή 2α Ιουνίου 1941, βρισκόμουν στο μέρος που είχαμε στρατοπεδεύσει, στην πρωτεύουσα της Κρήτης, τα Χανιά, όταν ένας αξιωματικός με πλησίασε και μου είπε πως εκείνο το απόγευμα επρόκειτο να δω κάτι πολύ ενδιαφέρον. Σε απάντηση της ερώτησής μου, μου είπε ότι ένα τιμωρητικό απόσπασμα επρόκειτο να σταλεί εναντίον διαφόρων χωριών, διότι είχαν βρεθεί κατακρεουργημένα πτώματα γερμανών αξιωματικών. Η ανώτατη διοίκηση της Λουφτβάφε είχε πληροφορηθεί το γεγονός αρκετές μέρες πριν και ο Γκαίριγκ είχε δώσει διαταγή να ληφθούν τα αυστηρότερα μέτρα, όπως η εκτέλεση αντρικού πληθυσμού μεταξύ 18 και 50 ετών. Είπα στον νεαρό αξιωματικό και στον λοχαγό Gericken ότι δεν είχα δει κανένα πτώμα σφαγιασμένου αλεξιπτωτιστή, είχα δει όμως πολλά πτώματα συντρόφων, των οποίων τα πρόσωπα είχαν αρχίσει να αποσυντίθενται από την τροπική ζέστη. Κατόπιν πήγα να δω τον ταγματάρχη Stenzler, ο οποίος μου είπε ότι μία αποστολή του Γερμανικού Υπουργείου Εξωτερικών είχε αναχωρήσει από το Βερολίνο την προηγούμενη μέρα, προκειμένου να διεξαγάγει έρευνα αναφορικά με τη φερόμενη σφαγή των αλεξιπτωτιστών.\nΕίπα στον Strenzler ότι κατά τις πρώτες μέρες της μάχης είχα δει γύπες να τρώνε τα πτώματα των συντρόφων μας. Υπενθύμισα στον ταγματάρχη ότι είχαμε δει αμέτρητα πτώματα συντρόφων μας σε ημι-αποσύνθεση, αλλά ποτέ κάποιον να σκοτώνει ή να σφάζει και συμπλήρωσα επίσης ότι θεωρούσα την εκτέλεση της διαταγής του Γκαίρινγκ στυγνό έγκλημα. Ικέτεψα τον ταγματάρχη Strenzler να μη στείλει το τιμωρητικό απόσπασμα και όταν εκείνος μου διευκρίνησε ότι δεν είναι δική μου δουλειά, πήγα να δω τον υπολοχαγό Trebes, ο οποίος εκείνη την ώρα έβγαζε λόγο σε μια ομάδα 30 περίπου αντρών. εξηγώντας τους “πόσο σημαντικό ήταν να εκτελεστεί η πράξη όσο το δυνατόν γρηγορότερα, ως αντίποινα για τους συντρόφους μας που είχαν δολοφονηθεί”. Η τιμωρητική αποστολή αποτελείτο από τον υπολοχαγό Trebes, έναν άλλον υπολοχαγό, έναν διερμηνέα, δύο λοχίες και περίπου 25 αλεξιπτωτιστές του 2ου Τάγματος. Ως φωτογράφος της Μεραρχίας μου, μου επιτράπηκε να συνοδεύσω αυτή την αποστολή.\nΚοντά στο χωριό Μάλεμε, σταματήσαμε και ο Trebes μας έδειξε αρκετά πτώματα στρατιωτών, προφανώς σε στάδιο αποσύνθεσης. Υποκινούσε το μίσος των αντρών εναντίον του πληθυσμού. Συνεχίσαμε την πορεία μας για το χωριό Κοντομαρί. Οι άντρες βγήκαν από τ’ αυτοκίνητα και όρμησαν στα σπίτια της μικρής κοινότητας.Έβγαλαν όλους τους κατοίκους από τα σπίτια τους – άντρες, γυναίκες, παιδιά – και τους συγκέντρωσαν στη μικρή πλατεία. Στο μεταξύ, σε ένα σπίτι βρέθηκε το σακάκι ενός αλεξιπτωτιστή με μια τρύπα από σφαίρα στην πλάτη. Ο Trebes, αφού το εξέτασε, έδωσε εντολή να κάψουν το σπίτι. Ένας άντρας παραδέχτηκε ότι είχε σκοτώσει γερμανό αλεξιπτωτιστή, αλλά δεν ήταν δυνατόν να καταδικάσουμε κανέναν από τους άλλους για εγκλήματα ή λαφυραγωγία και ως εκ τούτου πρότεινα στον Trebes να μην προβεί στην εκτέλεση του σχεδίου και να μας δώσει εντολή να επιστρέψουμε παίρνοντας εκείνον τον άντρα μαζί μας. Όμως εκείνος ξεχώρισε όλους τους άντρες από το πλήθος και δήλωσε στις γυναίκες – μέσω του διερμηνέα – ότι θα τους εκτελέσουν και ότι πρέπει να τους θάψουν μέσα σε δύο ώρες. Όταν ο Trebes γύρισε την πλάτη του για μερικά λεπτά κατάφερα να διευκολύνω εννέα άντρες να δραπετεύσουν. Κατόπιν ο Trebes έβαλε τους άντρες να σχηματίσουν ένα ημικύκλιο, έδωσε τη διαταγή του πυροβολισμού και σε περίπου δεκαπέντε δευτερόλεπτα όλα είχαν τελειώσει”.\n(Χριστιάννα Λούπα- http://filonoi.gr)